title: Harmaakivi

text: Vuonna 1932 ilmestynyt Iso tietosanakirja määritteli harmaakiven harmaanväristen graniittikivien kansanomaiseksi nimitykseksi. Rahvas käytti sanaa usein mistä tahansa malmien, kalkkikiven tai muun hyödynnettävän kiviaineksen yhteydessä esiintyvästä hyödynnettäväksi kelpaamattomasta kivestä kelvollisen vastakohtana.


title: Viherlattanokka

text: Viherlattanokka ("Rhynchocyclus olivaceus") on Keski- ja Etelä-Amerikassa tavattava napsijoihin kuuluva varpuslintu.


title: Viherlattanokka

text: Kooltaan viherlattanokka on noin 15 cm. Päästään ja selästään laji on väritykseltään tumman oliivinvihreä. Nokka on leveä sekä litteä ja ylänokka on väriltään musta ja alanokka vaaleanpunertava. Siivet ovat tummat ja sulissa on keltaiset reunat. Rinnastaan viherlattanokka on harmahtavan valkoinen ja rinnassa on myös keltaisia viiruja. Linnun vatsa on vaalean keltainen.


title: Viherlattanokka

text: Keski-Amerikassa viherlattanokkaa tavataan Panamassa. Etelä-Amerikassa lajin levinneisyysalue ulottuu Kolumbiaasta etelään päin Bolivian pohjoisosiin ja Kolumbiasta itään Venezuelaan, Guyanaan, Surinameen, Ranskan Guyanaan ja Brasiliaan. Linnun elinympäristöä ovat kosteat alankomaiden metsät.


title: Viherlattanokka

text: Viherlattanokat liikkuvat yleensä yksinään tai liittyvät sekaparviin. Ravintonaan laji käyttää selkärangattomia eläimiä, joita se pyydystää puiden oksilta ja lehdiltä. Linnun pesimäkausi kestää tammikuulta heinäkuulle. Viherlattanokan pesä on roikkuva ja päärynänmuotoinen ja sitä käytetään usein myös yöpymiseen.


title: Thomas Thorowgood

text: Thomas Thorowgood (n. 1600 – 1669) oli englantilainen oppinut ja kirjoittaja.


title: Thomas Thorowgood

text: Thomas Thorowgood suoritti opintonsa Queen's Collegessa, Oxfordissa. Vuoden 1618 pappisvihkimyksensä jälkeen hän muutti Norfolkiin, jossa vietti lähes lopun elämäänsä. Ensin hän toimi anglikaanisen kirkon pappina useissa eri seurakunnissa, mutta vallankumouksellisena aikana 1640-luvulla hän kääntyi puritaaniksi.


title: Thomas Thorowgood

text: Thorowgoodin vuonna 1650 julkaisema teos "Iewes in America, or, the Probabilities That the Americans are of That Race" käynnisti keskustelun intiaanien alkuperästä Englannissa ja oli ensimmäinen englanninkielinen tieteellinen kirjoitus aiheesta.


title: Thomas Thorowgood

text: Thorowgoodin esittämä juutalaisteoria intiaanien alkuperästä tarjosi puritaaneille ihanteelliset puitteet uudella mantereella tehdylle käännytystyölle, joka oli yksi englantilaisten Amerikan valloituksen arvostettuja päämääriä. Teoria luonnehtii intiaanikulttuurin pääasiallisesti barbaariseksi, mutta painotti myös Amerikan alkuperäiskansan tarvetta tulla johdetuksi osaksi englantilaista sivistystä ja takaisin kristittyjen joukkoon. Teoria toi esille myös sen, että intiaanien esivanhemmat olivat olleet sivistyneitä. Intiaanien oli siis mahdollista omaksua kerran taitamansa juutalainen elämäntyyli, mikä oli Thorowgoodin mukaan jo alkanut New Englannissa.


title: G20 (köyhät maat)

text: G20 (Ryhmä 20 ja myös G21, G22 ja G20+) on 20. elokuuta 2003 perustettu kehitysmaiden muodostama painostusryhmä. Ryhmä tuli julkisuuteen Maailman kauppajärjestön viidennen ministerikokouksen yhteydessä Cancúnissa, Meksikossa syyskuussa 2003. Ryhmä on kauppaneuvotteluissa painostanut rikkaita maita lopettamaan oman maataloussektorinsa tukemisen, ja vastustanut maataloustuotteiden kaupan vapauttamista ryhmän jäsenmaissa.


title: G20 (köyhät maat)

text:
Maaliskuussa 2006 oli ryhmässä 21 maata:
Argentiina, Bolivia, Brasilia, Chile, Egypti, Etelä-Afrikka, Filippiinit, Guatemala, Indonesia, Intia, Kiina, Kuuba, Meksiko, Nigeria, Pakistan, Paraguay, Tansania, Thaimaa, Uruguay, Venezuela ja Zimbabwe.


title: G20 (köyhät maat)

text: G20-maat kattavat noin 60 prosenttia maailman väestöstä, 70 prosenttia maailman maanviljelijöistä, ja 26 prosenttia maataloustuotannosta.


title: G20 (köyhät maat)

text: Ryhmän jäsenistö on vaihdellut sen perustamisesta asti. Jäseninä ovat olleet myös Costa Rica, Ecuador, El Salvador, Kolumbia, Peru ja Turkki.


title: Sisältöstrategia

text: Sisältöstrategia on organisaation verkkosisältöjen tai sisältömarkkinoinnin pitkän tähtäimen suunnittelua sekä tapa saada tarkasti kohdennettua, vaikuttavaa ja sisällön tuottajalle tuloksellista verkkonäkyvyyttä.


title: Sisältöstrategia

text: Suomeksi termejä sisältöstrategia ja sisältömarkkinoinnin strategia käytetään osittain päällekkäin, mutta englanniksi termi "content strategy" on vakiintunut viittaamaan kaikkien verkkosisältöjen suunnitteluun ja tuottamiseen, kun taas "content marketing strategy" puolestaan viitataan markkinoinnin tarpeisiin tuotettujen sisältöihin. Tässä artikkelissa puhutaan pääosin sisältömarkkinoinnin strategiasta.


title: Sisältöstrategia

text: Sisältöstrategia (tai sisältömarkkinoinnin strategia) määrittää organisaation sisältömarkkinoinnin ylätason puitteet (kuten verkkosisältöjen tai sisältömarkkinoinnin tavoitteet, fokuksen ja sisältöteemat) ja antaa näin suuntaviivat operatiiviselle suunnittelulle, mutta jättää sen sijaan avoimeksi kaikki taktisen tason yksityiskohdat. Sisältöstrategia määrittelee siis paitsi sisältöjen tavoitteet, myös sen, miten ne tukevat organisaation strategisia (esim. liiketoiminnan) tavoitteita. Lisäksi siinä määritellään kohderyhmät joihin halutaan vaikuttaa; se, miten näihin halutaan vaikuttaa; aiheet joista puhutaan; vaikuttamisen keinot ja kanavat sekä sisäiset prosessit.


title: Sisältöstrategia

text: Sisältöstrategia on siis ennen kaikkea ajatusmalli ja työkalu verkkosisältöjen hallintaan. Se auttaa siis paikantamaan ne asiakaskohtaamispisteet (esim. organisaation verkkosivuilla tai sosiaalisessa mediassa), jotka ovat merkityksellisiä organisaation tavoitteiden saavuttamisen kannalta. Lisäksi strategia auttaa määrittelemään, millaisia sisältöjä organisaation tulisi tuottaa näiden tavoitteiden saavuttamiseksi.


title: Sisältöstrategia

text: Verkkoon keskittyvät sisältöstrategiat alkoivat yleistyä 2000-luvun alussa kun sosiaalinen media yleistyi ja se tunnistetaan osaksi käyttäjälähtöistä verkkonäkyvyyttä. Taustalla on ajatus siitä, että verkossa tiedonhaku tapahtuu asiakkaan omilla ehdoilla, ja jotta organisaatio saisi viestinsä läpi, sen täytyy pystyä vastaamaan asiakkaiden tiedonhakutarpeisiin.


title: Sisältöstrategia

text: Hyvin toteutetusta sisältöstrategiasta on useitä hyötyjä organisaatiolle. Se auttaa organisaatiota mm.Strategiatyön tuloksena hahmotellut asiakaskohtaamispisteet voidaan määritellä esim. ns. sisältöpoluiksi, joiden tarkoituksena on ohjata tiedonhakija sisältöjä tuottaneen tahon haluamaan paikkaan verkossa.


title: Sisältöstrategia

text: Organisaation sisältöstrategian tekee tyypillisesti organisaation sisältöstrategiasta vastaava henkilö tai vaihtoehtoisesti ulkopuolinen ammattilainen yhteistyössä organisaation kanssa.


title: Sisältöstrategia

text: Sisältöstrategi-nimikkeellä toimivat henkilöilla on yleensä sisältömarkkinoijan, sisältösuunnittelijan, viestijän, toimittajan tai esimerkiksi copywriterin taustaa. Usein sisältöstrategin toimenkuvaan kuuluvat myös toimituskäytäntöjen tuntemus, informaatioarkkitehtuuristen tavoitteiden määrittely ja saavuttaminen sekä erilaisten verkkotyökalujen ja -ohjelmien osaaminen.


title: Sisältöstrategia

text: Sisältöstrategiassa määritellyt toimenpiteet voi toteuttaa karkeasti kolmella tavalla:


title: Liisa Castrén

text: Liisa Castrén (16. maaliskuuta 1899 Helsinki – 26. kesäkuuta 1958 Helsinki) oli suomalainen lyseon lehtori ja historiantutkija.


title: Liisa Castrén

text: Castrénin vanhemmat olivat pääjohtaja Jalmar Castrén ja Elli Montell. Hän pääsi ylioppilaaksi 1917 ja valmistui filosofian kandidaatiksi 1922, maisteriksi 1923, lisensiaatiksi 1945 ja tohtoriksi 1946. Väitöskirjan aiheena oli Adolf Ivar Arwidsson.


title: Liisa Castrén

text: Castrén oli Kemin yhteislyseon historian ja yhteiskuntaopin vanhempi lehtori 1926–1932 ja Helsingin yliopiston poliittisen historian dosentti 1952–1955.


title: Katrionan tarina

text: Katrionan tarina (Serien om Katriona) on kolmiosainen Lene Kaaberbølin kirjoittama fantasiakirjasarja, joka kertoo Katriona "Kat" -nimisestä tytöstä ja sijoittuu keskiaikaan.


title: Katrionan tarina

text: Kirjasarjan osat ovat:


title: Katrionan tarina

text:
Hopeahevonen
Katriona "Kat" on nuori tyttö, joka työkentelee äitinsä kievarissa. Kat ei kuitenkaan viihdy kievarissa, eikä myöskään tule toimeen äitinsä uuden puolison kanssa. Kievarissa vierailee nainen, bredinari, joka ratsastaa hornanhevosella. Katriona haluaa naisen nähtyään ruveta myös bredinariksi, kierteleväksi lainvartijaksi ja viestinviejäksi. Hänen äitinsä lähettää hänet kuitenkin värjärinoppiin, jossa Katriona ei tule toimeen muiden tyttöjen kanssa ja karkaa Bredan kaupunkiin oppiakseen bredinarin ammatin. Mutta bredinareja koulutetaan arvostetussa akatemiassa suuressa kaupungissa, eikä maalaistytön tie sinne ole helppo, vaan hän kohtaa monenlaisia ongelmia.


title: Katrionan tarina

text:
Kärppä
Kat pääsee bredinarien akatemiaan valmistautumaan Hopeiseksi: viestiinviejäksi, joka ratsastaa hornanhevosella. Bredassa on kuitenkin meneillään taistelu vallanpitäjien välillä, johon Kat huomaa sekaantuneensa.


title: Katrionan tarina

text:
Keskiyö
Kat saa viimein oman hornanhevosensa kesytettäväkseen ja valmistuu akatemiasta. Kun hänen ystävänsä ja esikuvansa Simon lavastetaan syylliseksi maanpetokseen, Katin on löydettävä keino auttaa ystäväänsä.


title: Kassari

text: Kassari on saari Hiidenmaan saaren kaakkoisrannikolla Virossa. Kassari on Viron viidenneksi suurin saari ja sen pinta-ala on 19,3 neliökilometriä. Saari on yhteydessä Hiidenmaahan patojen ja maantien kautta. Asukkaita saarella on lähes 200 ja hallinnollisesti saari kuuluu Hiidenmaan kuntaan. Saaren nimi tulee mahdollisesti viron kielen kissaa tarkoittavasta sanasta "kass".


title: Kassari

text: Kassarin paikalla oli aiemmin kaksi saarta, Kassari ja Orjaku, joiden välistä kulki Käinan ja Pühelepan pitäjien välinen raja. Meren pinnan aletessa saaret yhdistyivät. Saaren asukkaat tekevät edelleen selvän eron Kassarin ja Orjakun asukkaiden kesken. Kassarin korkein kohta on Vaskimägi, joka sijaitsee 15 metrin korkeudella merenpinnasta. Saaren eteläosassa on pitkälle merelle ulottuva Säärennokka-niminen () hiekkakieleke. Kassarin ja Hiidenmaan välissä on Käinalahti, jonka erottavat merestä pengertiet sekä Kassarin matalikko, jolla veden syvyys on keskimäärin 0,5 metriä. Käinalahti on Hiidenmaan runsaslintuisimpia alueita. Lintuja sinne tulee etenkin muuttoaikoina. Lahdella esiintyy monia puolisukeltaja- ja sukeltajasorsia sekä muun muassa kyhmyjoutsenia, kaulushaikaroita ja avosettejä. Kassarilla on neljä kylää: Esiküla, Taguküla, Kassari ja Orjaku.


title: Kassari

text: Saaren syntytarinan mukaan meri oli vääntänyt saaren paikoiltaan ja se oli irronnut Hiidenmaasta. Sitten se oli lähtenyt ajelehtimaan Soelansalmessa. Silloin ei auttanut muu kuin tehdä siitä Hiidenmaan tytärsaari. Säärenokalla on oma syntytarinansa. Sen mukaan Kassarissa asunut jättiläinen nimeltä Leiger ja saarenmaalainen jätti Suur Tõll olivat vierailleet toistensa luona. Erään kerran Suur Tõll oli kieltäytynyt tulemasta Leigerille, ellei tämä rakenna siltaa Saarenmaalle. Leiger rupesi rakentamaan siltaa poikansa Antsin kanssa, mutta työ jäi kesken. 1600-luvun alussa Kassarilla oli Jakob De la Gardien hevoskartano, joka siirtyi vuonna 1821 Emmasten kartanon alaisuuteen. 1700-luvulla saarelle perustettiin myös toinen kartano, joka ei ole säilynyt näihin päiviin asti. Vielä 1800-luvulla Kassarin erotti Hiidenmaasta meri. Orjakuhun alettiin rakentaa satamaa vuonna 1912, mutta ennen ensimmäistä maailmansotaa satamasta oli valmistunut vain kaksi kivistä aallonmurtajaa. Viron itsenäisyyden aikana satamaa käytettiin matkustaja- ja tavaraliikenteessä.


title: Kassari

text: Kassarilla puhuttiin aikoinaan omaa murrettaan, mutta se on nykyisin jo sammunut. Paikallisten miesten on väitetty olevan virolaisten mittakaavassa erityisen kookkaita. Virossa tunnetaankin sanonta "niin suuri jalka kuin Kassarin miehellä". Lukuisat virolaiset kulttuuripersoonat ovat käsitelleet Kassaria teoksissaan. Heitä ovat esimerkiksi runoilija Marie Under ja kirjailija Jaan Kross. Kassarissa sijaitsee Aino Kallaksen kotimuseo, sillä hän vietti aikaansa Kassarilla vuosina 1924–1938.


title: K. J. Jalkanen

text: Kaarlo Jonathan Jalkanen (3. tammikuuta 1864 Rautalampi – 9. tammikuuta 1917 Jyväskylä) oli suomalainen lyseon rehtori ja historiantutkija.


title: K. J. Jalkanen

text: Jalkasen vanhemmat olivat talollinen Juhana Jalkanen ja Fredrika Waris. Hän pääsi ylioppilaaksi Kuopion lyseosta 1883 ja opiskeli Helsingin yliopistossa valmistuen filosofian kandidaatiksi 1889, maisteriksi 1890, lisensiaatiksi 1892 ja tohtoriksi 1911. Väitöskirjan aiheena oli Pohjois-Hämeen erämaiden asutus vuoteen 1620 saakka.


title: K. J. Jalkanen

text: Jalkanen toimi Jyväskylän seminaarin historian ja kasvatusopin lehtorina 1893–1901 ja Jyväskylän lyseossa historian, maantieteen ja suomenkielen lehtorina 1901–1917 sekä rehtorina 1905–1917. Hän oli Jyväskylän yliopistovaliokunnan puheenjohtaja 1910–1917, yliopistotoimikunnan jäsen 1911–1917 sekä toimi kesäyliopiston järjestelyjen johdossa 1912–1917. Jalkanen oli Jyväskylän kaupunginvaltuutettuna 1897–1899 sekä 1911–1917.


title: K. J. Jalkanen

text: Kaarlo Jalkanen oli naimisissa vuodesta 1893 opettaja Anni Helmi Maria Blomstedtin kanssa. Heidän poikansa oli kirkkoherra, teologian tohtori Kaarlo Väinö Lemmitty Jalkanen.


title: LASK Linz

text: LASK Linz on itävaltalainen vuonna 1908 perustettu jalkapalloseura Linzin kaupungista Ylä-Itävallasta. Se on alueen vanhin jalkapalloseura ja miesten edustusjoukkue pelaa maan korkeimmalla sarjatasolla, Bundesligassa. LASK:n naisten joukkue pelaa tällä hetkellä toiseksi korkeimmalla sarjatasolla.


title: LASK Linz

text: LASK perustettiin elokuussa 1908 linziläisen postivirkailija Albert Siemsin johdolla. Siems kuului vuonna 1899 perustettuun urheiluseura Linzer Athletik Sportklub Siegfriediin, mutta hän halusi perustaa jalkapalloon keskittyvän seuran. Alkuperäiseksi nimeksi valittiin Linzer Athletik Sport-Klub, joka vaihdettiin vuonna 1919 nykyiseen Linzer Athletik Sport-Klubiin. Seura tunnetaan kuitenkin yleisesti nimellä LASK.


title: LASK Linz

text: Seura pelasi historiansa ensimmäisen pääsarjakauden 1940–1941 Gauliga Ostmarkissa, mutta putosi kauden päätteeksi. Kaudella 1964–1965 seura voitti Itävallan mestaruuden ensimmäisenä ei-wieniläisenä joukkueena. Samana vuonna se juhli myös cupin mestaruutta. 1960-luku oli seuran menestyksen aikaa, sillä se oli myös cupin loppuottelussa 1963, 1967 ja 1970.


title: LASK Linz

text: 1980-luvulla LASK pelasi usein europeleissä ja esimerkiksi kaudella 1985–1986 se onnistui voittamaan suurseura FC Internazionale Milanon kotonaan 1–0 UEFA Cupin toisella kierroksella.


title: LASK Linz

text: Vuonna 1997 LASK fuusioitui paikallisvastustajansa FC Linzin kanssa ja toiminta jatkui LASK-nimen alla.


title: LASK Linz

text: Keväällä 2012 LASK menetti taloussotkujen vuoksi liigalisenssin ja se pudotettiin maan kolmannelle sarjatasolle, Regionalligaan.


title: Manilaid

text: Manilaid on saari Viron länsirannikolla Kihnun saaren ja Tõstamaan niemen välissä. Saari on pinta-alaltaan 1,9 km², ja sillä asuu vajaat 40 asukasta. Hallinnollisesti saari kuuluu Pärnun kaupunkiin. Saari kuuluu yhdessä Kihnun kanssa Unescon aineettoman kulttuuriperinnön luetteloon.


title: Manilaid

text: Manilaid on Pärnumaan toiseksi suurin saari Kihnun jälkeen. Saaren levein kohta on 500 metriä leveä, ja sen korkein kohta on 5,2 metriä merenpinnasta. Saaren mataluuden takia se saattaa myrskyjen aikaan jakautua kolmeksi eri saareksi. Saarella on niittyjä ja ruovikoita, mutta ei juurikaan metsää. Saaren halki menee yksi tie. Saaren keskellä sijaitsee Kokkõkivi, Pärnumaan suurin siirtolohkare. Kivi on 3,4 metriä korkea ja sen tilavuus on 20 kuutiometriä. Saari on ollut vuodesta 1991 luonnonsuojelualuetta. Saarella on tavattu 338 eri kasvilajia, joista 12 on suojeltuja. Lintulajeja alueella pesii 81. Lisäksi saarella tavataan Virossa harvinaista haisukonnaa. Nisäkkäistä saarella asuu muun muassa supikoira, minkki ja jänis, satunnaisesti saarella on käynyt myös hirvi ja villisika.


title: Manilaid

text: Ensimmäinen maininta saaresta kirjallisissa lähteissä on vuodelta 1560. Saari oli Pootsin kartanon heinämaata ja kihnulaiset kalastajat käyttivät sitä pysähdyspaikkana. Vuonna 1933 saarelle muutti 22 perhettä eli 79 henkilöä ahtaaksi käyneeltä Kihnun saarelta. Tähän oli saatu erityinen lupa Viron tasavallalta. Saari jaettiin tulokkaille yhtä suuriksi tiloiksi. Samana vuonna saarelle rakennettiin kahdeksan metrin korkuinen majakka. Vuoden 2005 tammikuussa saari kärsi pahoin myrskyssä ja jäi lähes kokonaan veden alle. Myrskyn vahinkoja on sittemmin korjailtu.


title: Manilaid

text: Kihnulaisten tulokkaiden myötä Manilaidille siirtyi myös kihnulainen kulttuuri. Perinteinen kulttuuri on säilynyt etenkin naisten keskuudessa. Näkyvin kulttuurin ilmentymä ovat naisten edelleen yleisesti pitämät kansallispuvut. Kulttuurin säilymistä uhkaavat muun muassa muutto saarelta pois ja turismi.


title: Pekka Kijanen

text: Pekka Kijanen (12. toukokuuta 1866 Katariinanhovin kylä, Pietarin suomalainen seurakunta – 15. marraskuuta 1930 Helsinki) oli suomalainen lehtori ja venäjän kielen sanakirjojen laatija.


title: Pekka Kijanen

text: Kijasen vanhemmat olivat talollinen Aleksanteri Kijanen ja Liisa Koivistoinen. Hän pääsi ylioppilaaksi Vaasan lyseosta 1887 ja valmistui filosofian kandidaatiksi 1891 ja maisteriksi 1894. Kijanen opiskeli Moskovassa 1892–1894.


title: Pekka Kijanen

text: Kijanen toimi Helsingin suomalaisessa reaalilyseossa venäjänkielen kollegana ja lehtorina 1895–1918, suomenkielen tuntiopettajana 1906–1929 sekä suomenkielen lehtorina 1929–1930. Hän oli Helsingin uuden yhteiskoulun venäjänkielen opettajana 1901–1906 sekä yksityisluokkien opettajana ja johtajana 1921–1929.


title: Pekka Kijanen

text: Kijanen laati useita venäjän kielen sanakirjoja ja oppikirjoja.


title: Pekka Kijanen

text: Kijanen oli naimisissa kaksi kertaa:


title: Pekka Kijanen

text: Kommodori ja sotakirjailija Kalervo Kijanen oli Pekka Kijasen poika hänen toisesta avioliitostaan.


title: Lea-palkinto

text: Lea-palkinto on Suomen Näytelmäkirjailijaliiton jakama palkinto, joka myönnetään vuosittain parhaalle näytelmätekstille. Palkinto myönnetään vain tekstin, ei esityksen perusteella. Vuonna 2016 palkinnon arvo oli 5 000 euroa.


title: Lea-palkinto

text: Lähde


title: Erin Hunter

text: Erin Hunter on yhteisnimi, jota käyttävät kirjailijat Kate Cary, Cherith Baldryl, Tui Sutherland, Gillan Philip sekä toimittaja Victoria Holmes. Heidät tunnetaan parhaiten Soturikissat-sarjasta, mutta kirjoittajat ovat myös luoneet kaksi muuta samantapaista sarjaa: Etsijät ja Selviytyjät. Nimimerkki luotiin, koska kirjailijoita oli neljä ja kirjat hyllytettäisiin eri paikkoihin kirjastoissa, jolloin ne olisi vaikeampi löytää. Nimi Erin Hunter valittiin, koska se sopii "Soturikissat"-kirjasarjan teemaan.


title: Erin Hunter

text: Kate Cary, Victoria Holmes ja Cherith Baldry asuvat Iso-Britanniassa ja Tui Sutherland Yhdysvalloissa. Jokaisella kirjoittajalla on eri tehtävä: Holmes luo tarinan kirjaan, Cary, Baldry, ja Sutherland vuorotellen kirjoittavat uusia kirjoja. Sutherland kirjoittaa enimmäkseen "Etsijät"-sarjaa, joka kertoo karhuista. Uusin ryhmän jäsenistä, Gillan Philip, taas kirjoittaa lähinnä "Selviytyjät"-sarjaa, joka kertoo koirista.


title: Erin Hunter

text: Erin Hunter on myös luonut uuden kirjasarjan, "Bravelands", joka kertoo leijonasta, elefantista ja paviaanista. Kirjasarja julkaistiin Englannissa vuonna 2017, joten suomennosta ei vielä ole. Kirjasarjalle "Bravelands" ei ole vielä edes suomenkielistä nimeä.


title: Erin Hunter

text: Victoria Holmes syntyi 7. heinäkuuta 1974. Hän varttui maatilalla Englannissa, jossa hän muun muassa oppi ratsastamaan. Myöhemmin hän opiskeli Oxfordin yliopistossa. Oxfordin vanhat rakennukset saivat hänet kiinnostumaan historiaan. Päätoimittajana työskentelevä Holmes asuu nykyisin Lontoossa. Holmes on alkuperäinen "Soturikissat"-sarjan kirjoittaja. Sarja sai alkunsa vuonna 2003, jolloin Harper Collins -kustantamo pyysi Holmesia kirjoittamaan kissa-aiheisen sarjan. Tehtyään Kate Caryn kanssa yhteistyötä Holmes päätti antaa hänen kirjoittaa kirjan, ja näin Holmesista tuli kulissien takana oleva avustaja, joka auttaa muokkaamaan ja valvomaan kirjojen yksityiskohtia.


title: Erin Hunter

text:
Kate Cary syntyi Englannissa 4. marraskuuta 1967. Myöhemmin hän muutti Skotlantiin, jossa hän asui 12 vuotta ennen kuin muutti takaisin Englantiin, jossa hän nykyisinkin asuu. Cary on toinen "Soturikissat"-sarjan kirjoittajista. Holmes päätti, että Cary saisi kirjoittaa ensimmäisen kirjan sitten, kun Holmes olisi lopettanut yhden tarinan. Ensimmäisestä sarjasta hän kirjoitti kirjat "Villiin luontoon", "Tuli ja Jää" ja "Myrsky nousee". "Soturikissat"-sarjan jatkosarjasta "Soturikissat: Uusi Profetia" hän kirjoitti vain kolmannen osan nimeltä "Aamunkoi". "Soturikissojen" toisesta jatkosarjasta "Soturikissat: Kolmikon Mahti" Kate Cary on kirjoittanut osat "Näkö", "Pimeyden joki" ja "Pimennys". Viimeisin hänen kirjoittamansa kirja on "Etäiset Kaiut".
"Soturikissat"-sarjan lisäksi Cary on kirjoittanut myös kirjat "Bloodline" ja sen jatko-osan nimeltään "Reckoning", ja aikoo jatkaa sarjaa.


title: Erin Hunter

text: Cherith Baldry on kolmas "Erin Hunter"-nimimerkin takana olevista kirjailijoista. Holmes pyysi Baldrya liittymään kolmannen kirjan "Salaisuuksien metsän" kirjoittamiseen nähtyään Baldryn kirjoitustyylin. Cherithillä oli samanlainen kirjoitustyyli kuin muilla "Erin Hunter"-nimimerkin kirjoittajilla, joten hän pääsi mukaan.


title: Erin Hunter

text:
Baldry on kirjoittanut ensimmäisestä sarjasta "Salaisuuksien metsän", "Vaarallisen polun" ja "Pimeyden hetken". Toisesta sarjasta hän kirjoitti kaikki muut osat paitsi "Aamunkoin".
Kolmannesta sarjasta Baldry on kirjoittanut kirjat "Karkotus", "Pitkät varjot" ja "Auringonnousu". Neljännestä sarjasta hän on kirjoittanut vain ensimmäisen osan.


title: Erin Hunter

text: Tui Sutherland syntyi Caracasissa, Venezuelassa, mutta asuu nykyään Yhdysvalloissa. Hän asuu nykyisin Bostonissa ja kirjoitti "Soturikissat"-maailman oppaan nimeltä "Secrets of the Clans", "Klaanien salaisuudet".


title: Erin Hunter

text: Sarjan ensimmäinen osa "Villiin luontoon" julkaistiin englanniksi vuonna 2003. Sarjaa on käännetty useille kielille kuten muun muassa kiinaksi, saksaksi ja ranskaksi. Sarjan suomalainen kustantaja on Art House. Sarja kertoo neljästä metsässä omilla reviireillään asuvista villeistä kissaklaaneista: Myrskyklaanista, Jokiklaanista, Varjoklaanista ja Tuuliklaanista. Myrskyklaania uhkaa vaara ja ennustuksen mukaan vain tuli voi pelastaa klaanin.


title: Erin Hunter

text: Uusi profetia on toinen "Soturikissat"-sarjoista. Sarjan julkaiseminen on alkanut vuonna 2005, ja sarjaa on alettu suomentaa vuonna 2012. Suomentajana toimii Nana Sironen.


title: Erin Hunter

text: "Soturikissat" on myös saatavina mangana.


title: Erin Hunter

text: "Tulee kolme, veresi verta, jotka pitävät tähtien voimaa käpälissään". Tulitähden saama ennustus toteutuu Kolmikon mahti -sarjassa, jonka päähenkilöinä ovatkin kolmoset: Närhipentu (-tassu, -sulka), Leijonapentu (tassu-, roihu) ja Paatsamapentu (-tassu, -lehti)


title: Franco Foda

text: Franco Foda (s. 23. huhtikuuta 1966) on saksalainen jalkapallovalmentaja ja entinen puolustaja. Tammikuusta 2018 lähtien hän on toiminut Itävallan jalkapallomaajoukkueen päävalmentajana.


title: Franco Foda

text: Foda hankki jalkapallo-oppinsa FSV Mainzin juniorijoukkueissa, mutta ammattilaisuransa ensiaskeleet hän otti 1. FC Kaiserslauternissa 1983. Hän pelasi uransa ensimmäisellä kaudella kolme ottelua ja siirtyi 18-vuotiaana nuorukaisena DSC Arminia Bielefeldiin kesällä 1984. Pelattuaan kauden Arminiassa ja kaksi 1. FC Saarbrückenissä Foda palasi Kaiserslauterniin 1987. Hän edusti seuraa kolme kautta ja voitti Saksan cupin mestaruuden 1990. Hän jätti seuran juuri ennen mestaruuskautta 1990–1991 siirtyen Bayer 04 Leverkuseniin.


title: Franco Foda

text: Leverkusenissa Foda oli keskeisessä roolissa puolustuksen vakiomiehenä seuran sijoittuessa Bundesliigassa parhaimmillaan kolmanneksi 1993–1994. Leverkusenissa Foda pääsi myös juhlimaan toista Saksan cupin mestaruuttaan keväällä 1993. Neljän Leverkusen-vuoden jälkeen Foda siirtyi 1994 VfB Stuttgartiin. Tammikuussa 1997 Foda jätti kotimaansa kentät ja siirtyi kevätkaudeksi sveitsiläiseen FC Baseliin. Samana kesänä ura jatkui itävaltalaisessa SK Sturm Grazissa, jossa Foda lopetti uransa 35-vuotiaana vuonna 2001. Pelaajauransa jälkeen Foda jatkoi Sturm Grazin organisaatiossa amatöörijoukkueen valmentajana. Kaudeksi 2002–2003 Foda nousi edustusjoukkueen apuvalmentajaksi ja Ivica Osimin saatua potkut syyskuussa 2002 Foda nousi päävalmentajaksi. Hän toimi seuran valmentajana kauden loppuun asti luotsaten seuran Bundesliigassa kuudenneksi. Kauden jälkeen Foda sai tehdä tilaa Gilbert Gressille ja palata takaisin amatöörijoukkueen päävalmentajaksi.


title: Franco Foda

text: Kesäkuussa 2006 Foda nousi toistamiseen Sturm Grazin edustusjoukkueen päävalmentajaksi. Debyyttikaudellaan Foda luotsasi Sturm Grazin seitsemänneksi. Seuraavilla kausilla Foda on onnistunut vakiinnuttamaan seuran aseman Bundesliigan kärkitaistelussa ja vuosina 2007–2010 seura on sijoittunut aina neljänneksi. Kausi 2009–2010 päättyi seurahistorian neljänteen Itävallan cupin mestaruuteen. Kaudella 2010/11 Foda piiskasi Sturm Grazin jälleen loistaviin suorituksiin ja lopulta kausi huipentui seuran historian kolmanteen Itävallan mestaruuteen.


title: Franco Foda

text: Joulukuussa 2011 Foda ilmoitti jättävänsä Sturm Grazin kauden 2011/12 jälkeen. Seuran puheenjohtaja Gerald Stockenhuberin jätettyä tehtävänsä tammikuussa 2012 Foda ilmoitti, että hänen tulevaisuutensa seurassa on edelleen auki. Maaliskuussa 2012 Sturm Graz kertoi, ettei se jatka Fodan sopimusta kauden 2011/12 jälkeen ja saksalaisvalmentajan kuusivuotinen pesti seurassa päättyy. Lopulta Fodan pitkä urakka Sturm Grazissa päättyi jo ennen kauden loppua, sillä hän sai potkut huhtikuussa 2012. Fodan viimeiseksi otteluksi jäi tappioon päättynyt Itävallan cupin ottelua TSV Hartbergia vastaan.


title: Franco Foda

text: Toukokuussa 2012 Foda allekirjoitti kaksivuotisen sopimuksen 2. Bundesliigaan pudonneen 1. FC Kaiserslauternin kanssa. Fodan tavoitteeksi asetettiin Kaiserslauternin nostaminen takaisin pääsarjatasolle. Debyyttikausi päättykin jo kolmanteen sijaan, mutta nousukarsinnassa joukkue hävisi TSG 1899 Hoffenheimille eikä päässyt liigaan. Elokuun lopussa 2013 Kaiserslauternin seurajohto erotti yllätten Fodan apuvalmentajineen. Hänen viimeiseksi ottelukseen jäi 0–4 tappio VfR Aalenia vastaan. Kaiserslautern oli sarjassa neljäntenä.


title: Franco Foda

text: Syyskuussa 2014 Foda palasi SK Sturm Grazin päävalmentajaksi. Fodan johdolla Graz jatkoi vakaasti Itävallan Bundesliigan kärkitaistelussa sijoittuen parhaimmillaan kolmanneksi kaudella 2016/17 ja heikoimmillaan viidenneksi kaudella 2015/16. Marraskuussa 2017 Foda allekirjoitti vuoden 2018 alkavan sopimuksen Itävallan jalkapallomaajoukkueen päävalmentajan tehtävästä. Hän valmensi Itävaltaa jo yhdessä maaottelussa marraskuussa 2017 ja luotsasi joukkueen voittoon Uruguaysta. Hän jätti tehtävänsä Sturm Grazin peräsimessä vuoden 2017 lopussa, kun joukkue oli Bundesliigan kärjessä.


title: Carlo Rossi

text: Carlo Rossi (; 29. joulukuuta 1775 Napoli – 18. huhtikuuta 1849 Pietari) oli italialaissyntyinen venäläinen arkkitehti. Hänet tunnetaan suuria rakennuskokonaisuuksia luoneena kaupunkisuunnittelijana sekä yhtenä venäläisen empiretyylin kehittäjistä.


title: Carlo Rossi

text: Carlo Rossi oli Pietariin vuonna 1785 muuttaneen saksalaissyntyisen balettitanssijattaren Gertruda Rossin poika. Hänen isäpuolensa oli ranskalainen balettimestari Charles Le Picq. Carlo kävi saksalaisen Pietarin ja Paavalin seurakunnan koulua ja työskenteli vuodesta 1796 lähtien arkkitehti Vincenzo Brennan apulaisena. Vuosina 1802–1803 hän opiskeli Italiassa. Palattuaan Venäjälle Rossi nimitettiin Pietarin lasi- ja posliinitehtaiden taiteilijaksi ja vuonna 1806 keisarilliseksi hoviarkkitehdiksi. Vuodesta 1809 hän työskenteli Moskovassa, sisusti uudelleen Katariina II:n matkapalatsin Tverissä ja suunnitteli rakennuksia maaseutukaupunkeihin.


title: Carlo Rossi

text: Vuonna 1815 Rossi palasi Pietariin, jossa hänet seuraavana vuonna nimitettiin yhdeksi rakennus- ja vesitöiden komitean pääarkkitehdeista. Hän on suunnitellut kaupunkiin useita merkittäviä rakennuskokonaisuuksia, joille on ominaista korostettu juhlallisuus ja ilmeikkyys, runsas pylväiden käyttö sekä allegoriset veistosryhmät. Mistulansaarella sijaitsevan Jelaginin palatsin (1818–1822) jälkeen Rossi rakensi Mikaelin palatsin (1818–1822, nykyinen Venäläinen museo) ja siihen liittyvän Taideaukion kokonaisuuden. Vuosina 1819–1829 hän pystytti Palatsiaukiolle avautuvan Pääesikunnan rakennuksen. Arkkitehdin huippusaavutus on vuosina 1816–1834 toteutettu Aleksandrinski-teatterin kokonaisuus, johon kuuluvat teatteria ympäröivä Ostrovskin aukio, Lomonosovin aukio ja niitä yhdistävä Arkkitehti Rossin katu pylväsriveineen. Rossin viimeisen monumentaaliluomuksen muodostavat Senaatinaukion kokonaisuuteen kuuluvat Senaatin ja synodin rakennukset (1829–1834). Arkkitehdin muita töitä ovat Pavlovskin palatsin kirjasto (1822–1824), Nikolain portti valurauta-aitoineen (1826), Jurjevin luostarin kellotapuli Novgorodissa (1838–1841) sekä vuoden 1812 isänmaallisen sodan sankareiden galleria Talvipalatsissa (1826, Vasili Stasovin jälleenrakentama palatsin tulipalon jälkeen).


title: Carlo Rossi

text: Rossi erosi arkkitehdin virastaan vuonna 1832 riitauduttuaan Nikolai I:n lähipiirin kanssa. Hänet on haudattu Aleksanteri Nevskin luostarin 1700-luvun hautausmaalle.


title: Sofia Hagman

text: Sofia Elisabeth Hagman (17. syyskuuta 1842 Vaasa − 26. tammikuuta 1900) oli suomalainen kansakoulunopettaja, joka perusti Suomen ensimmäisen kansanopiston 1889 Kangasalle ja toimi sen johtajana.


title: Sofia Hagman

text: Hagmanin vanhemmat olivat nimismies Nils Johan Erik Hagman ja Sofia Margareta Nordman. Hänen sisaruksiaan olivat naisasialiikkeen pioneeri Lucina Hagman ja toimittaja-kirjailija Tyko Hagman. Sofia Hagman valmistui kansakoulunopettajaksi 1871 Jyväskylän seminaarista. Hän toimi kansakoulunopettajana 1871-1879 ja Mikkelin suomalaisen tyttökoulun johtajana 1879-1887.


title: Sofia Hagman

text: Hagman perusti Suomen ensimmäisen kansanopiston, "Kangasalan opiston", Kangasalle vuonna 1889 ja hän toimi opiston johtajana 1889-1900. Opisto keskittyi hänen aikanaan käsityönopetukseen naisille ja se oli toiminnassa Hagmanin kuolemaan saakka.


title: Metallia Perkele! Tour

text: Metallia Perkele! Tour on suomalainen raskaan musiikin kiertue, joka on järjestetty vuosina 2009, 2010 ja 2011. Kiertue on konsertoinnut Suomessa ja Euroopassa. Kiertueen artisteihin ovat kuuluneet muun muassa Anger Cell, Grendel, Ghoul Patrol, Status Minor, Subscribe ja Kiana. Kiertueen järjestäjänä on toiminut Jarkko Viitasaari ja Evil Eye Management Association.


title: Riksarkivet (Ruotsi)

text: Riksarkivet (RA) on Ruotsin kansallisarkisto. Sen päällikköä kutsutaan nimellä "riksarkivarie".


title: Riksarkivet (Ruotsi)

text: Riksarkivet on Ruotsin vanhimpia hallintoyksiköitä, sillä sen juuret ulottuvat kuninkaan kanslian muodossa keskiaikaan ja 1500-luvulle saakka. Kustaa Vaasan aikana kuninkaan kanslia jaettiin saksalaiseen ja ruotsalaiseen osastoon, jotka huolehtivat valtion kirjeenvaihdosta. Valtakunnankansleri Axel Oxenstierna järjesti arkiston olot 18. lokakuuta 1618 säätämänsä kansliajärjestyksen kautta. Siinä hän määräsi, miten ”vanha kanslia” (det gamla kansliet), eli nykyinen Riksarkivet, piti olla organisoitu.


title: Riksarkivet (Ruotsi)

text: Aluksi Riksarkivetin työalue oli vain kuninkaallisen kanslian hoitaminen, mutta 1800-luvun lopulla Riksarkivet sai uusia tehtäviä, muidenkin viranomaisten arkistonhoitoa. Itsenäiseksi viranomaiseksi Riksarkivet tuli kuitenkin vasta vuonna 1878.


title: Sua kauheesti kaipaan

text: ”Sua kauheesti kaipaan” (myös ”Laura (sua kauheesti kaipaan)”, alun perin ”Tell Laura I love her”) on Jeff Barryn säveltämä ja Ben Raleighin sanoittama musiikkikappale vuodelta 1960. Sitä on Suomessa esittänyt Hector, joka myös levytti suomenkielisen käännösversion vuonna 1974 albumille Hectorock I. Suomenkielisessä versiossa kerrotaan Laurasta ja Lauran poikaystävästä Ilmarista, joka kuolee moottoripyöräradalla kaaduttuaan saamiinsa vammoihin. Laura jää luonnollisesti suremaan Ilmaria. Hän itkee kappelissa laulun lopussa.


title: Walther Kranz

text: Walther Kranz (23. marraskuuta 1884 Georgsmarienhütte, Osnabrück - 18. syyskuuta 1960 Bonn) oli saksalainen klassillinen filologi ja filosofian historioitsija.


title: Walther Kranz

text: Kranz opiskeli klassillista filologiaa Berliinin yliopistossa vuosina 1903-07 ja väitteli tohtoriksi vuonna 1910 Ulrich von Wilamowitz-Moellendorffin oppilaana. Vuosina 1928-33 hän johti Schulpfortan gymnaasia. Vuonna 1932 Kranz aloitti Hallen yliopiston vanhojen kielten professorina. Kansallissosialistien noustua valtaan Kranz joutui vaikeuksiin, sillä hänen vaimonsa oli juutalainen. Hänet siirrettiin vuonna 1935 ensin yläkouluun (Hauptschule), ja vuonna 1937 hän menetti opetusoikeutensa kokonaan.


title: Walther Kranz

text: Vuonna 1943 Kranz sai Istanbulin yliopiston filosofian historian ja klassillisen filologian oppituolin. Hän toimi virassa vuoteen 1950. Tämän jälkeen hän toimi Bonnin yliopiston vanhojen kielten ja niiden jälkivaikutuksen professorina. Kranz jatkoi teoksen "Die Fragmente der Vorsokratiker" toimitustyötä Hermann Alexander Dielsin jälkeen, ja julkaisi siitä viidennen uudistetun painoksen vuosina 1934–37 ja kuudennen vuosina 1951-52.


title: John Lindley

text: John Lindley (8. helmikuuta 1799 – 1. marraskuuta 1865) oli englantilainen kasvitieteilijä. Hän on nimennyt useita kasveja.


title: John Lindley

text: Lindley syntyi Cattonissa, lähellä Norwichia, missä hänen isällään oli taimitarha. Vuonna 1829 hänestä tuli kasvitieteen professori University Collegeen, Lontooseen, jossa hän toimi vuoteen 1860.


title: Eero Saari (vuorineuvos)

text: Eero Väinö Saari (5. tammikuuta 1899 Kurikka – 31. toukokuuta 1960 Helsinki) oli vuorineuvoksen arvonimen saanut suomalainen yritysjohtaja.


title: Eero Saari (vuorineuvos)

text: Saari tuli ylioppilaaksi 1917. Hän oli koulutukseltaan sähkötekniikan diplomi-insinööri, joksi hän valmistui vuonna 1923 Teknillisestä korkeakoulusta. Hän työskenteli valmistumisensa jälkeen 1924–1925 Savon Sähkö ja Kone Oy:n johtajana Kuopiossa, kunnes aloitti 1925 silloisen Suomen Sähkölampputehdas Oy:n toimitusjohtajana. Hän toimi mainitun vuodesta 1938 Airam -nimellä tunnetun yrityksen johdossa yli kolmenkymmenen vuoden ajan aina kuolemaansa saakka. Saari oli myös perustamassa veljiensä Armaksen, Viljon ja Yrjön kanssa vuonna 1936 toimintansa aloittanutta Kurikan Pyörä Oy:tä, jonka nimi muuttui vuonna 1940 Velsa Oy:ksi. Hän itse toimi Velsan johtokunnan puheenjohtajana, kun taas yrityksen toimitusjohtaja oli pitkään hänen veljensä Armas. Saari oli perustamassa myös toista yritystä, Airam-yhtymään kuulunutta Oy Kovametalli Ab:tä, joka valmisti muun muassa Kometa-merkkisiä nastoja autojen talvirenkaisiin.


title: Eero Saari (vuorineuvos)

text: Saaren luottamustehtäviin kuuluivat muun muassa Suomen sähköteollisuusyhdistyksen ja Suomen valotekniikan seuran hallitusten puheenjohtajuudet sekä Suomen työnantajain yleisen ryhmän, Suomen Metalliteollisuusyhdistyksen ja Suomen teollisuusliiton hallitusten jäsenyydet. Hän sai vuorineuvoksen arvonimen 1953 ja 1958 hänet vihittiin Teknillisen korkeakoulun tekniikan kunniatohtoriksi.


title: Eero Saari (vuorineuvos)

text: Saaren isä oli kansakoulunopettaja, Suomen Sosialidemokraattisen Puolueen kansanedustajana toiminut Kaarlo Saari (aiemmin Carl Lystman) ja äiti Naima Mathilda Ottilia Heidenberg. Hänen puolisonsa vuodesta 1926 oli Irja Inkeri Kärkkäinen (1902-1971).


title: Syyria ja joukkotuhoaseet

text: Syyrialla on ollut laajat kemiallisten aseiden varastot. Kansainvälinen yhteisö painosti Syyrian luovuttamaan suuren osan aseistaan vuonna 2013, sen jälkeen kun näitä aseita oli käytetty paikoin sisällissodassa. Syyrialle jäi sen jälkeenkin näitä aseita. Syyrian epäillään tutkineen ydinaseen valmistusta, muttei ole kovin pitkällä näiden aseiden kehittämisessä.


title: Syyria ja joukkotuhoaseet

text: Syyria kuuluu ydinsulkusopimuksen alaisuuteen ja sillä on ydinvoimaohjelma siviilitarkoituksiin. 5.–6. syyskuuta 2007 Israel käynnisti Operaatio Orchardisi nimetyn hyökkäyksen ja yksipuolisesti pommitti aluetta Syyriassa, jossa se uskoi olevan työmaa tarkoituksena kehittää aseita. Syyrian presidentti Bashar al-Assad sanoi, että keskusteltu työmaa oli vain "sotilastyömaa työn alla" ja että Syyrian tavoite on ydinvoimavapaa Lähi-itä. IAEN:n kenraalijohtaja ElBaradei sanoi, "että siellä oli uraania, mutta se ei tarkoita että siellä oli reaktori". Syyria on sanonut, että se tulee vapaaehtoisesti tekemään yhteistyötä IAEA:n kanssa, jos ei ole "sen sotilaspaikkojen paljastumisen hinta tai aiheuta uhkaa kansalliselle turvallisuudelle."


title: Syyria ja joukkotuhoaseet

text:
Syyria hankki Irakin tavoin kemikaaleja 1970-luvulta lähtien.
Länsimaiset kansalaisjärjestöt toivat julki, että he uskovat Syyrialla olevan aktiivinen kemiallisten aseiden ohjelma.


title: Syyria ja joukkotuhoaseet

text:
Syyria on yksi seitsemästä valtioista, joka ei ole allekirjoittanut vuoden 1993 Kemiallisten aseiden kieltosopimusta. Tosin se on kieltänyt kemiallisten aseiden olemassaolon.
Syyrian epäiltiin ennen sotaa valmistavan Sariinia, Tabuunia, VX, ja sinappikaasun tyyppisiä kemiallisia aseita.


title: Syyria ja joukkotuhoaseet

text:
Syyrian armeija käytti paikoin kemiallisia aseita
syksyllä 2011 alkaneessa sisällissodassa. Elokuussa Syyrian hallituksen joukot ampuivat hermokaasuja tykistöraketeilla moniin kapinallisten miehittämiin kaupunginosiin, niin että satoja siviilejä
kuoli. Uhrit näyttivät nukkuvan, heissä ei ollut väkivallan merkkejä. Kapinalliset ja länsivallat syyttivät Syyrian hallitusta kemiallisten aseiden käytöstä. Syyrian hallitus ja Venäjä väittivät että ei ollut todisteita hallituksen joukkojen harjoittamasta kemiallisten aseiden käytöstä. Yhdysvallat uhkasi Syyriaa ilmaiskuilla. Assad ilmoitti tämän johdosta suostuvansa luovuttamaan kemialliset aseet.


title: Syyria ja joukkotuhoaseet

text: Näin Syyria suurelta osin tekikin, mutta sille jäi yhä näitä aseita. Vuonna 2015 tehtiin ainakin yksi kaasuisku, ilman että länsi puuttui siihen. Samana vuonna kaikki kansainvälisen yhteisön käsiin saamat Syyrian taistelukemikaalit oli tuhottu. Mutta taistelukaasuja käytettiin Syyriassa yhä. Vuoden 2017 kaasuisku surmasi kymmeniä siviilejä ja johti Yhdysvaltain kostoilmaiskuun. Mutta Venäjä syytti kapinallisten varastoineen taistelukaasuja iskun kohdealueelle.


title: MTV Live HD

text: MTV Live HD (entinen MTV HD) on Viacomin omistaman MTV Networksin teräväpiirtokanava, joka esittää musiikkivideoita. Kanava on englanninkielinen. 1. heinäkuuta. 2011 kanava uudelleennimettiin MTV Live HD:ksi.


title: Potito Starace

text: Potito Starace (s. 14. heinäkuuta 1981 Benevento) on italialainen tennispelaaja. Parhaimmillaan hän on ollut ATP-listan sijalla 27 lokakuussa 2007. Hän ei ole voittanut yhtään ATP-turnausta kaksinpelissä, mutta nelinpelissä voittoja on viisi.


title: Potito Starace

text: Australian avoimissa Starace on jäänyt joka kerta ensimmäiselle kierrokselle. Ranskan avoimissa hän on päässyt kaksi kertaa kolmannelle kierrokselle. Vuonna 2004 hän voitti toisella kierroksella kymmenenneksi sijoitetun Sébastien Grosjeanin, mutta hävisi kolmannella kierroksella Marat Safinille viisieräisen kamppailun. Vuonna 2007 hän hävisi kolmannella kierroksella maailmanlistan ykköselle, Roger Federerille suoraan kolmessa erässä. Wimbledonissa hän on päässyt kerran ja Yhdysvaltain avoimissa kahdesti toiselle kierrokselle.


title: Larry Bond

text: Larry Bond (s. 1952) on yhdysvaltalainen kirjailija ja sotapelisuunnittelija. Hän on suunnitellut "Harpoon"- ja "Command of the Sea" -pelit ja monta lisäosaa näille. Joitakin hänen romaaneitaan ovat "Dangerous Ground", "Day of Wrath", "The Enemy Within", "Vortex" ja "Red Phoenix". Hän myös kirjoitti kirjan "Myrsky nousee" yhdessä Tom Clancyn kanssa.


title: Larry Bond

text: Päästyään Minnesotan St. Thomas Collegesta vuonna 1973 Bond työskenteli tietokoneohjelmojana kaksi vuotta ennen kuin hänet valittiin komentajakouluun Rhode Islandille. Hän liittyi laivastoon vuonna 1975 ja valmistui vuoden päästä. Bond oli laivastossa kuusi vuotta palvelemassa hävittäjällä ja rannikkovalvojana Washingtonissa. Laivaston jälkeen hän työskenteli laivasto-analyytikkona puolustusvoimille.


title: Larry Bond

text: Bondin kirjailijaura alkoi yhteistyönä Tom Clancyn kanssa, kirjoittaen kirjan "Myrsky nousee", joka oli 1980-luvun parhaiten myytyjä kirjoja New Yorkissa. Se käsittelee teoreettista konfliktia NATOn ja Varsovan liiton välillä. Tämän jälkeen Bondin romaanit ovat käsitelleet armeijaa ja politiisia kriisejä.


title: Larry Bond

text: Bondin Harpoon-pelisysteemi julkaistiin ensimmäisen kerran vuonna 1980. Kyseinen peli on ilma-, ympäristö- ja sulkellusvenelaivastosimulaatio. Pelin neljäs painos sai H.G. Wellsin palkinnon vuoden parhaana miniatyyripelinä vuosina 1981 ja 1987. Tietokoneversio Harpoonista ilmestyi vuonna 1989 ja se valittiin parhaaksi sotapeliksi vuonna 1990.


title: Larry Bond

text: Virallinen sivu (englanniksi)


title: Konrad

text: Konrad, englanninkielisissä maissa Conrad, on alkujaan saksalainen miehen etunimi. Nimi on yhdistetty germaanisista "rohkeaa" ja "neuvoa" tarkoittavista sanoista. Keskiajalla se oli neljän Saksan hallitsijan nimi.


title: Konrad

text: Suomessa nimi Konrad oli marraskuuhun 2018 mennessä annettu Väestörekisterikeskuksen tietojen mukaan 1 557 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Konradin nimipäivä on 12. marraskuuta.


title: Roman Červenka

text: Roman Červenka (s. 10. joulukuuta 1985 Praha, Tšekkoslovakia) on tšekkiläinen jääkiekkoilija, pelipaikaltaan keskushyökkääjä. Hän edustaa KHL-seura SKA Pietaria.


title: Roman Červenka

text: Červenka aloitti uransa HC Slavia Prahan juniorijoukkueissa, pelaamalla 18-vuotiaiden joukkueessa kausilla 2000–2001 ja 2001–2002 sekä 20-vuotiaissa kausilla 2002–2003 ja 2003–2004. Hän teki jälkimmäisellä kaudella debyyttinsä Extraligassa, kun hän pelasi 15 ottelua edustusjoukkueessa.


title: Roman Červenka

text: Useiden juniori- ja 1 Liga -otteluiden jälkeen Červenka palasi Slavia Prahaan kaudeksi 2006–2007. Hän pelasi kaudella 2007–2008 41 ottelua ja voitti sarjan mestaruuden. Seuraavalla kaudella hän murtautui liigan eliittiin tekemällä 51 ottelussa tehot 28+31=59. Hän oli kaudella 2009–2010 joukkueen ja koko sarjan tähtipelaaja. Hän voitti sarjan syöttö- ja pistepörssin tehoilla 30+43=73 ja jatkoi samaa tahtia myös pudotuspeleissä.


title: Roman Červenka

text: Toukokuussa 2010 Červenka teki kahden vuoden sopimuksen KHL-seura Avangard Omskin kanssa. Hän voitti kaudella 2010–2011 KHL:n maalipörssin ja nimettiin kaudella 2011–2012 KHL:n ensimmäiseen tähdistökentälliseen. Hän pelasi molempina kausina ussa.


title: Roman Červenka

text: Toukokuussa 2012 Červenka siirtyi yksivuotisella sopimuksella NHL-seura Calgary Flamesiin. Hän pelasi NHL-kaudella 2012–2013 39 runkosarjaottelua tehoin 9+8=17. NHL-kauden alku viivästyi syyskuussa 2012 alkaneen työsulun vuoksi, jonka aikana Červenka pelasi Slavia Prahassa Extraligassa sekä Lev Prahassa KHL:ssä. Toukokuussa 2013 hän siirtyi kolmivuotisella sopimuksella KHL-seura SKA Pietariin.


title: Roman Červenka

text: Červenka on edustanut Tšekkiä useissa arvoturnauksissa. Hän voitti pronssia nuorten MM-kilpailuissa vuonna 2005. Aikuisten MM-kilpailuissa hän pelasi ensimmäisen kerran vuonna 2009. Hänet valittiin myös vuoden 2010 Vancouverin talviolympialaisiin. Hänet valittiin samana vuonna pelattuihin MM-kilpailuihin, joista hän voitti kultaa.


title: Kurt

text:
Kurt on saksalaisperäinen miehen etunimi, Konrad-nimen muunnelma.
Suomessa nimi Kurt on vuoden 2009 loppuun mennessä annettu Väestörekisterikeskuksen tietojen mukaan 4167 miehelle sekä muutamalle naiselle. Kurtin nimipäivä on suomenruotsalaisen kalenterin mukaan 12. marraskuuta.


title: Kurt

text: Kurt esiintyy myös sukunimenä.


title: Honky Tonk Women

text: Honky Tonk Women on brittiläisen The Rolling Stones -yhtyeen vuonna 1969 ilmestynyt kappale ja single. Se on toistaiseksi yhtyeen viimeinen Britannian listaykköseksi noussut hitti, ja samalla yhtyeen ensimmäinen kappale, jossa soitti uusi kitaristi Mick Taylor. Yhdysvalloissa single oli listaykkösenä neljän viikon ajan.


title: Honky Tonk Women

text: Laulun sanoitus kertoo prostituoidusta, ja kappale äänitettiin toukokuussa 1969 yöaikaan viidessä tunnissa. ”Honky Tonk Women” edustaa tyyllisesti eräänlaista ”mustaa countrya” puhaltimineen, pianoriffeineen ja naispuolisine taustakuoroineen. Siinä on myös erikoista se, että itse säkeistöissä ei ole lainkaan bassokitaraa. Kappale ei kuulu yhtyeen minkään studioalbumin valikoimaan, mutta joulukuussa 1969 ilmestyneellä studioalbumilla "Let It Bleed" on kappale ”Country Honk”, joka on ”Honky Tonk Womenin” country-versio.


title: Honky Tonk Women

text: Kappaleesta ovat tehneet cover-version muun muassa Humble Pie, Joe Cocker, Elton John sekä Ike & Tina Turner. Suomeksi kappaleen levytti ensimmäisen kerran Kirka vuonna 1975 nimellä ”Huonot naiset”. Tekstin oli tehnyt Pertti Reponen. Vuonna 1984 ilmestyi Raimo Räsäsen sanoittama Kino-Orkesterin versio ”Kampin Kaisa”. Vuonna 1989 puolestaan Freud Marx Engels & Jung julkaisi kappaleesta Pekka Myllykosken ja Mikko Saarelan suomennoksen nimellä ”Soittoruokaloiden naiset”.


title: Honky Tonk Women

text: Alkuperäisen singlen b-puolella oli kappaleen ”You Can't Always Get What You Want” lyhennetty versio. Kyseinen kappale julkaistiin myöhemmin samana vuonna "Let It Bleed" -albumilla.


title: Honky Tonk Women

text:
A-puoli
B-puoli


title: Launceston

text: Launceston on kaupunki Australiassa Tasmanian osavaltiossa. Kaupungin asukasluku oli 75 328 vuoden 2016 väestönlaskennassa, mikä tekee Launcestonista Tasmanian toiseksi suurimman kaupungin heti pääkaupunki Hobartin jälkeen.


title: Launceston

text: Eurooppalaiset asuttivat Launcestonin 1806, mikä tekee siitä yhden Australian vanhimmista kaupungeista. Kaupungissa on monia historiallisia rakennuksia. Kaupunki on nimetty Britannian Cornwallissa sijaitsevan samannimisen kaupungin mukaan. Launcestonista tuli kaupunki vuonna 1888.


title: Launceston

text: Launcestonin lähistöllä tuotetaan esimerkiksi hedelmiä, villaa ja viljaa. Kaupungin teollisuuteen kuuluvat esimerkiksi vaatteet ja raskaat koneet.


title: Launceston

text: Launceston on kehittynyt vuosien saatossa yhdeksi Tasmanian turismin keskukseksi.


title: Simone Bolelli

text: Simone Bolelli (s 8. lokakuuta 1985 Bologna) on italialainen tennispelaaja. Parhaimmillaan hän on ollut kaksinpelissä ATP-listan sijalla 36 helmikuussa 2009 ja nelinpelissä kahdeksantena elokuussa 2015. Hän on voittanut urallaan neljä ATP-turnausta nelinpelissä.


title: Simone Bolelli

text: Australian avoimissa Bolelli on päässyt kaksinpelissä kaksi kertaa toiselle kierrokselle ja Yhdysvaltain avoimissa kerran. Ranskan avoimissa hän on päässyt kerran kolmannelle kierrokselle ja Wimbledonissa kahdesti.


title: Bernard Occelli

text: Bernard Occelli (s. 19. toukokuuta 1961) on ranskalainen kartanlukija. Hän saavutti yhdessä Didier Auriolin kanssa maailmanmestaruuden rallin MM-sarjassa vuonna 1994, Toyota Celica Turbo 4WD autolla.


title: Paramythia

text: Paramythia (, ”lohdutus”, ”Lohduttaja”) voi viitata seuraaviin:


title: Alpheus Hyatt Verrill

text: Alpheus Hyatt Verrill, käytti nimeä Hyatt Verrill, (23. heinäkuuta 1871 New Haven, Connecticut - 14. marraskuuta 1954 Florida) oli yhdysvaltalainen arkeologi, luonnontutkija, taiteilija ja kirjailija.


title: Alpheus Hyatt Verrill

text: Verrillin vanhemmat olivat eläintieteen professori Addison Emery Verrill ja Flora L. Verrill, omaa sukua Smith. Hän sai nimensä eläintieteilijä Alpheus Hyattin (1838-1902) mukaan. Hän opiskeli Yale School of Fine Art'issa ja isänsä järjestämällä eläintieteen kurssilla.


title: Alpheus Hyatt Verrill

text: Verrill kuvitti useita luonnontieteellisiä teoksia ja suoritti lukuisia tutkimusmatkoja Länsi-Intian saaristoon sekä Etelä-, Keski- ja Pohjois-Amerikkaan.


title: Alpheus Hyatt Verrill

text: Verrillin kirjallinen tuotanto oli laaja ja monipuolinen. Luonnontieteellisen kirjallisuuden lisäksi hän julkaisi kioskiviihteen tason science fictionia, lastenkirjoja, matka- ja seikkailukirjoja, sekä tekniikkaa käsitteleviä kirjoja.


title: Alpheus Hyatt Verrill

text: Verrill oli avioliitossa kahdesti; ensin 1892 Kathryn L. McCarthyn kanssa, ja heille syntyi ainakin neljä lasta; sekä 1944 Lida Ruth Shawn kanssa.


title: Big Moe

text: Big Moe (oik. Kenneth Moore, 20. elokuuta 1974 – 14. lokakuuta 2007) oli yhdysvaltalainen rapartisti.


title: Mothra vs. Godzilla

text: Mothra vs Godzilla tai Mothra Kohtaa Godzilla eli Godzilla vs The Thing on vuonna 1964 valmistunut japanilainen tieteiselokuva. Sen on ohjannut Ishirō Honda. Sitä ei pidä sekoittaa vuonna 1992 valmistuneeseen elokuvaan "Godzilla vs. Mothra".


title: Mothra vs. Godzilla

text: Eräänä päivänä japanilaiset huomaavat, että rannalle on tullut valtava muna. Sitten muna kuoriutuu ja sieltä tulee jättiläismatoja. Sen jälkeen Godzilla tulee kuten myös valtava koiperhonen Mothra. Sitten alkaa hirveä taistelu Mothran ja Godzillan välillä.


title: Boardslide

text: Boardslide on rullalautailutemppu.


title: Boardslide

text: Boardslidessa liu'utaan laudan keskiosalla jotakin kohdetta pitkin. Katurullalautailussa hyvin tyypillinen kohde on viettävä porraskaide. Lautailija ottaa vauhtia, hyppää kaiteen päälle olliella, liukuu sen koko matkalta ja pudottautuu lopulta maahan portaiden alapäässä kääntyen samalla ilmassa niin, että pystyy sujuvasti jatkamaan rullaamista (ts. laudan keula tai perä osoittaa menosuuntaan).


title: Boardslide

text: Boardslideja tehdään myös muun muassa rullalautaramppien ja extreme-lajeille tarkoitettujen altaiden, "poolien", putkilla.


title: Timo Himberg

text: Timo Himberg on Raisiossa asuva ringettevalmentaja. Hän valmentaa ringeten SM-sarjassa pelaavaa raisiolaista RNK:ta. Himberg on valittu Suomen ringettemaajoukkueen päävalmentajaksi. Sopimus on kolmivuotinen ja Himberg aloittaa päävalmentajan työt 1. maaliskuuta 2011.


title: Timo Himberg

text: Vuosina 1993–2000 Himberg toimi Suomen ringettemaajoukkueen kakkosvalmentajana sekä vuosina 2007–2010 Suomen nuorten ringettemaajoukkueen päävalmentajana. Tuolloin hän voitti vuoden 2009 U19 maailmanmestaruuden. Seuratasolla hän on aikaisemmin valmentanut ringeten SM-sarjassa pelaavia VG:62:ta ja Turun Ringetteä.


title: Jiří Novotný (jääkiekkoilija)

text: Jiří Novotný (s. 12. elokuuta 1983 Pelhřimov, Tšekkoslovakia) on tšekkiläinen jääkiekkoilija, pelipaikaltaan keskushyökkääjä. Hän edustaa KHL-seura Lokomotiv Jaroslavlia. Novotný on hyvä pelintekijä ja hän pystyy pelaamaan sekä keskus- että laitahyökkääjän paikkaa.


title: Jiří Novotný (jääkiekkoilija)

text: Novotný on alun perin KLH Vajgar Jindřichův Hradecin kasvatti. Hän siirtyi seurasta HC VCES Hradec Královéen, mistä hän jatkoi Mountfield České Budějoviceen. Hän pelasi seurassa Extraligassa ensimmäisen kerran kaudella 2000–2001. Kauden jälkeen Buffalo Sabres varasi hänet ensimmäisellä kierroksella numerolla 22. .


title: Jiří Novotný (jääkiekkoilija)

text: Kauden 2001–2002 jälkeen Novotný suuntasi NHL:ään Sabresiin. Hän ei saanut ensimmäisellä kaudellaan peliaikaa NHL:stä, vaan joutui viettämään kauden AHL:ssä Rochester Americansissa. Seuraavat kaksi kautta sujuivat myös AHL:n puolella. Kaudella 2005–2006 Novotný pääsi debytoimaan NHL:ssä pelaamalla 14 ottelua. AHL:ssä hän teki 66 ottelussa tehot 17+37=54.


title: Jiří Novotný (jääkiekkoilija)

text: Kauden 2006–2007 Novotný aloitti Sabresissa, mutta hänet kaupattiin 50 ottelun jälkeen Washington Capitalsiin, jossa hän pelasi loppukauden. Kesällä 2007 hän teki kahden vuoden sopimuksen Columbus Blue Jacketsin kanssa. Hän kärsi kummallakin pelaamallaan kaudella loukkaantumisista.


title: Jiří Novotný (jääkiekkoilija)

text: Syyskuussa 2009 Novotný siirtyi KHL-seura HK Atlantiin, jossa hän pelasi kauden 2009–2010. Kaudeksi 2010–2011 hän siirtyi Barys Astanaan. Novotný pelasi Astanassa kaksi kautta ja teki niiden aikana 66 tehopistettä pelaamissaan 106 ottelussa. Hänen piti jatkaa joukkueessa, mutta Kazakstanissa haluttiin panostaa enemmän oman maan pelaajiin talviolympialaisia 2014 varten. Tämän takia Novotný, Lukáš Kašpar ja Kamil Kreps joutuivat lähtemään. Novotný jatkoi kuitenkin KHL-sarjassa, sillä hän teki sopimuksen tšekkilaisen Lev Prahan kanssa.


title: Jiří Novotný (jääkiekkoilija)

text: Novotný on edustanut Tšekin maajoukkueita. Hän pelasi kahdesti alle 18-vuotiaiden MM-kilpailuissa vuosina 2000 ja 2001 sekä kahdesti nuorten MM-kilpailuissa vuosina 2002 ja 2003. Novotný oli mukana MM-kilpailuissa vuosina 2007 ja 2008. Hän oli voittamassa kultaa vuoden 2010 MM-kilpailuissa.


title: Aku Pekkarinen

text: Aku Pekkarinen (s. 11. toukokuuta 1985 Kuopio) on suomalainen jääkiekkopuolustaja, joka edustaa Mestis-joukkue Mikkelin Jukureita. Hän on puolustava puolustaja, joka on hyvä kaksinkamppailutilanteissa. Pekkarinen on pelannut yhteensä 77 SM-liigaottelua Kalevan Pallossa tehoin 2+3=5. Jäähyminuutteja hän keräsi 38.


title: Aku Pekkarinen

text: Pekkarinen on Kalevan Pallon kasvatti. Hän edusti joukkuetta koko juniori-uransa ajan ja teki SM-liigadebyyttinsä kaudella 2005–2006, jolloin Pekkarinen pelasi yhden ottelun. Elokuussa 2006 hän teki KalPan kanssa vuoden mittaisen sopimuksen. Tulokaskaudellaan 2006–2007 Pekkarinen teki 48 runkosarjaottelussa tehot 1+2=3. Hän teki tammikuussa 2007 kaksivuotisen jatkosopimuksen KalPan kanssa.


title: Aku Pekkarinen

text: KalPassa vähäisellä peliajalla pelannut Pekkarinen pelasi kaudella 2007–2008 28 runkosarjaottelua tehoin 1+1=2. Lokakuussa 2007 hän siirtyi lainalle Mestis-joukkue Kajaanin Hokkiin. Pekkarinen pelasi siellä lähtökohtaisesti kolme ottelua, mutta hän jatkoi lainapestiään pariin otteeseen ja pelasi Hokissa yhteensä kahdeksan ottelua tehoin 0+2=2.


title: Aku Pekkarinen

text: Elokuussa 2008 KalPa vuokrasi Pekkarisen Jokipoikiin. Hän pelasi joukkueessa koko kauden 2008–2009, eikä Pekkarinen pelannut otteluakaan KalPassa. Hän teki Mestiksen runkosarjassa 43 ottelussa tehot 3+8=11 ja hän sijoittui lukemalla +19 +/– -tilaston kuudenneksi TuTon Henri Palmrothin kanssa. Pekkarinen voitti keväällä 2009 Mestis-hopeaa. Kesäkuussa 2009 hän teki vuoden mittaisen jatkosopimuksen Jokipoikien kanssa. Pekkarisen toinen kausi joukkueessa päättyi Mestiksen mestaruuteen keväällä 2010. Jokipojat hävisivät kuitenkin liigakarsinnoissa Tampereen Ilvekselle otteluvoitoin 4–1. Toukokuussa 2010 Pekkarinen teki taas vuoden mittaisen jatkosopimuksen joukkueensa kanssa.


title: Aku Pekkarinen

text: Toukokuussa 2011 Pekkarinen siirtyi yksivuotisella sopimuksella Mikkelin Jukureihin. Hän pelasi vain neljä ottelua, kunnes loukkaantui ja oli sivussa tammikuuhun 2012 saakka. Toivuttuaan Pekkarinen kävi lainalla yhden ottelun ajan Suomi-sarjajoukkue Hydraulic Oilersissa sekä kolmen ottelun ajan Savonlinnan Pallokerhossa. Yhteensä hän pelasi kauden aikana Mestiksessä vain kymmenen runkosarja- ja yhden playoff-ottelun.


title: Wave 100

text: Wave 100 (työnimeltään "TV100") on 21. syyskuuta 2010 toimintansa aloittanut, paikallisiin aiheisiin ja ilmiöihin keskittynyt ympärivuorokauden toimiva kaapelikanava Pirkanmaalla. Digivastaanottimissa Wave 100:n kanavapaikka oli nimensä mukaisesti 100, kunnes se muuttui kanavapaikaksi 25 Elisan kanavapaikkarakennemuutosten takia. Vuonna 2013 kanavapaikaksi vaihtui 31 Elisan kanavapaikkarakennemuutoksen takia. Vuonna 2017 kanavapaikkarakenne muuttui jälleen, jolloin kanava siirrettiin kanavapaikalle 62.


title: Wave 100

text: Wave 100 lähettää ohjelmaa Tampereen Tietoverkko Oy:n kaapelissa digitaalisesti. Wave 100 näkyy Tampereen, Nokian, Kangasalan, Sahalahden, Lempäälän, Pirkkalan, Oriveden, Hämeenkyrön ja Ylöjärven kunnissa.


title: Chichesterin tuomiokirkko

text: Chichesterin tuomiokirkko on tuomiokirkko Chichesterissä, West Sussexissa, Englannissa. Se rakennettiin Pyhän Wilfridin vuonna 681 perustaman katedraalin tilalle ja vihittiin käyttöön vuonna 1108 Ralph de Luffan ollessa piispana.


title: Chichesterin tuomiokirkko

text: Katedraali tunnetaan erityisesti taiteestaan.


title: Anders Fannemel

text: Anders Fannemel (s. 13. toukokuuta 1991) on norjalainen mäkihyppääjä. Hornindalissa asuva Fannemel edustaa Hornindal Il -nimistä seuraa.


title: Anders Fannemel

text: Ensimmäisen kerran Fannemel kilpaili mäkihypyn maailmancupissa Lillehammerissa 5. joulukuuta 2009. Kyseisessä kilpailussa hän sijoittui kymmenenneksi hypättyään toisella kierroksella kilpailun toiseksi pisimmän hypyn. Urallaan hän on voittanut neljä osakilpailua, Nižni Tagilin ensimmäisen kilpailun joulukuussa 2014, Titisee-Neustadtin jälkimmäisen osakilpailun helmikuussa 2015, Sapporon jälkimmäisen osakilpailun tammikuussa 2016 sekä Engelbergin ensimmäisen kilpailun joulukuussa 2017. Lisäksi hän on sijoittunut toiseksi Lillehammerissa marraskuussa 2012 ja joulukuussa 2014, Nižni Tagilin jälkimmäisessä kilpailussa 2014 sekä Bischofshofenissa loppiaisena 2018 ja kolmanneksi Lahdessa maaliskuussa 2015 ja Garmisch-Partenkirchenissä uudenvuodenpäivänä 2018. 13. helmikuuta 2015 hän hyppäsi Vikersundbakkenissa 246 metriä, mikä oli tuolloin kaikkien aikojen toiseksi pisin hyppy. Saman viikonlopun molemmissa kilpailuissa hän sijoittui toiseksi, ja hyppäsi jälkimmäisessä uudeksi maailmanennätykseksi 251,5 metriä. Hän sijoittui maailmancupin kokonaiskilpailussa neljänneksi kaudella 2014–2015 ja kymmenenneksi kaudella 2015–2016. Keski-Euroopan mäkiviikon 2017-2018 kokonaiskilpailussa Fannemel ijoittui kolmanneksi.


title: Anders Fannemel

text: Vikersundin lentomäen MM-kilpailuissa 2012 Fannemel sijoittui 13:nneksi. Sotšin olympialaisissa 2014 hän oli suurmäessä viides ja normaalimäessä viidestoista. Lentomäen MM-kilpailuissa Harrachovissa 2014 hän sijoittui seitsemänneksi. Falunin MM-kilpailuissa 2015 hän oli normaalimäessä yhdeksäs, suurmäessä seitsemäs ja oli mukana voittamassa Norjalle joukkuemäen kultaa. Lentomäen MM-kilpailuissa Kulmissa 2016 hän oli henkilökohtaisen kilpailun seitsemäs ja oli voittamassa joukkuemäen kultaa. Lahden MM-kilpailuissa 2017 hän sijoittui suurmäessä viidenneksi ja oli mukana voittamassa Norjalle joukkuemäen hopeaa. Hän sai nuorten MM-kilpailuissa pronssia joukkuemäessä Otepäässä 2011.


title: Staffan Ulfstrand

text: Emeritusprofessori Staffan Ulfstrand (s. 1933) on ruotsalainen ekologi ja lintutieteilijä.


title: Staffan Ulfstrand

text: Ulfstrand väitteli filosofian tohtoriksi Lundin yliopistossa 1968. Väitöksen nimi oli "Benthic animal communities of river Vindelälven in Swedish Lapland : field studies with special reference to Ephemeroptera, Plecoptera, Trichoptera and Diptera Simuliidae". 1970-luvulta lähtien hän on työskennellyt Uppsalan yliopistossa, viimeksi eläinekologian professorina 1978-1998.


title: Staffan Ulfstrand

text: Ulfstrandilta on suomeksi julkaistu "Lintuekologia" (Weilin+Göös, 1980).


title: Tuhat ja yksi yötä (2010)

text: Tuhat ja yksi yötä on vuonna 2010 ilmestynyt Helsingin yliopiston arabian kielen ja islamin tutkimuksen professori Jaakko Hämeen-Anttilan suoraan alkuteksteistä suomentama versio klassisista tarinoista. Teoksen on julkaissut Otava.


title: Tuhat ja yksi yötä (2010)

text: Kertomukset suomentanut Jaakko Hämeen-Anttila kertoo teoksen alkusanoissa teoksen taustoista ja tarinoiden historiasta. Hän sanoo ottaneensa jossain määrin vapauksia, kuten tarinankertojat ainakin. Kriitikko Kaisa Neimala pitää suomennosta erinomaisena. Hänen mukaansa Hämeen-Anttila kääntää hyvin täsmällisesti ja lauseet ovat hyvärytmisiä. Teoksen lopussa on selityksiä lukijalle vieraista sanoista.


title: Tuhat ja yksi yötä (2010)

text: Teos on ainoa suoraan alkutekstistä ilman välikieliä tehty suomennos lukuun ottamatta Hämeen-Anttilan aiemmin suomentamaa kokoelmaa "Kuka murhasi Kyttyräselän?". Teos pohjautuu pääosin Kairossa vuonna 1835 ilmestyneeseen "Bulaq I" -laitokseen ja 1800- ja 1900-lukujen vaihteen editioihin.


title: Horia Tecău

text: Horia Tecău (s. 19. tammikuuta 1985 Constanța) on romanialainen tennispelaaja. Nelinpeliin keskittynyt Tecău on ollut parhaimmillaan nelinpelin ATP-listalla sijalla kaksi marraskuussa 2015. Hän on voittanut 29 turnausta nelinpelissä, joista viisi ensimmäistä tuli vuonna 2010.


title: Horia Tecău

text: Vuonna 2010 Wimbledonissa Tecău pääsi ensimmäistä kertaa urallaan Grand Slam -turnauksen finaaliin nelinpelissä. Hän ja hänen parinsa Robert Lindstedt voittivat puolivälierässä parin Tommy Robredo ja Marcel Granollers ja välierässä parin Juan Ignacio Chela ja Eduardo Schwank luvuin 6–4, 7–5, 6–2. Finaalissa Tecău ja Lindstedt hävisivät Jürgen Melzerille ja Philipp Petzschnerille luvuin 6–1, 7–5, 7–5.


title: Horia Tecău

text: Rio de Janeiron olympialaisissa 2016 Tecău saavutti nelinpelissä hopeaa Florin Mergean kanssa. He hävisivät loppuottelussa Marc Lópezille ja Rafael Nadalille.


title: Kiskonjoen–Perniönjoen vesistö

text: Kiskonjoen–Perniönjoen vesistö (vesistöaluetunnus 24) on Suomessa vesistöalue, joka sijaitsee Lounais-Suomessa Varsinais-Suomen ja Uudenmaan maakunnissa. Vesistö koostuu kahdesta jokisysteemistä, Kiskonjoesta (valuma-alue 630 km²) ja siihen laskevasta Perniönjoesta (417 km²). Vesistö rajautuu länsipuolella Uskelanjoen ja itäpuolella Karjaanjoen vesistöön. Alueen järvisyys on 5,67 %.


title: Kiskonjoen–Perniönjoen vesistö

text: Kiskonjoen–Perniönjoen vesistön valuma-alueen pinta-ala on 1046 km², josta järvialaa on 59,3 km² (5,7 %). Vesistössä on yhteensä 191 järveä tai lampea, joiden pinta-ala on yli hehtaari. Valuma-alueen pinta-alasta on peltoa 257 km² (24,6 %) ja metsää noin 70 %. Muihin Lounais-Suomen vesistöihin verrattuna Kiskonjoen–Perniönjoen valuma-alueella on selvästi keskimääräistä enemmän järviä ja metsää. Peltoalasta suurin osa sijaitsee Perniönjoen valuma-alueen puolella.


title: Kiskonjoen–Perniönjoen vesistö

text: Vesistöalueen toisessa jakovaiheessa on seuraavat alueet tai valuma-alueet :


title: Kiskonjoen–Perniönjoen vesistö

text: Nämä rajautuvat toisiinsa seuraavasti:Vesistöalueen vedet laskevat mereen Kiskonjoen ja Perniönjoen suistoalueella Särkisalon Hakkalanlahdella Salossa.


title: Kiskonjoen–Perniönjoen vesistö

text: Vesistöalueen suurin järvi, 10,5 km²:n laajuinen Enäjärvi sijaitsee Kurkelanjoen osa-alueella ja järven sokkeloisuuden johdosta rantaviivan pituudeksi kertyy 77 km. Vesistöalueen keskiosan järvet Hirsijärvi, Iso-Kisko ja Kirkkojärvi ovat säännösteltyjä. Iso-Kiskoa ja Kirkkojärveä säännöstellään Kiskonjoen Koskenkoskessa sijaitsevan voimalaitoksen vesivoiman tarpeisiin.


title: Kiskonjoen–Perniönjoen vesistö

text: Kiskonjoen–Perniönjoen vesistöalue on yksi harvoista Suomen etelärannikon jokivesistöistä, jossa on jäljellä vielä melko luonnontilaisia osia ja sen merkitys virkistyskäytölle tiheään asutussa Lounais-Suomessa on erityisen arvokas. Vesistöalueen kirkkaat latvavedet, lukuisat erämaalammet, paikoin luonnontilaiset puro-osuudet ja eräät kosket ovat kaikki lajissaan arvokkaita luontokohteita ja ainutlaatuisia Varsinais-Suomessa. Arvokkaat lintuvedet sekä vesistöalueeseen liittyvät luonnontilaiset suot tuovat oman tärkeän lisänsä vesistöalueen luontoon. Vesiluonnon monipuolisuus heijastuu myös alueen eläimistöön ja kasvistoon, jotka täydentävät kokonaisuutta.


title: Kiskonjoen–Perniönjoen vesistö

text: Kiskonjoki kuuluu Kirkkojärvestä alaspäin Natura 2000 -verkostoon Kiskonjoen vesistö FI0200083, joka on aluetyypiltään SCI- ja SPA-alue. Kosken voimalaitoksen alapuolella Kiskonjoki laajenee ruohikkoiseksi linnustoltaan arvokkaaksi Saarenjärveksi, joka kuuluu valtakunnalliseen lintuvesien suojeluohjelmaan. Saarenjärvi on pääosin suojeltu luonnonsuojelulailla. Kiskonjoen–Perniönjoen vesistö on suojeltu koskiensuojelulailla. Kiskonjoen alaosassa tavataan luontodirektiivin liitteen II lajeista vuollejokisimpukkaa ja siellä esiintyy myös jokihelmisimpukkaa. Kiskonjoen–Perniönjoen vesistöalueella tavataan merivaelluksen tekevää taimenta (luonnonvarainen, äärimmäisen uhanalainen), lohta (luonnonvarainen, vaarantunut), vaellussiikaa (erittäin uhanalainen), vimpaa ja sisäveden taimenta (luonnonvarainen, erittäin uhanalainen). Vesistössä tavataan säännöllisesti myös saukkoa.


title: El Canto del Loco

text: El Canto del Loco (suom. "hullun laulu") on vuonna 2000 perustettu espanjalainen pop rock -yhtye Madridista. Jäseniä ovat olleet Dani Martín, David Otero, Chema Ruiz, Iván Ganchegui ja Jandro Velázquez, joista kaksi viimeksi mainittua ovat eronneet. Vaikka yhtye soittaa pop-rockia, sen jäsenet pitävät musiikkiaan voimapoppina.


title: Nalle Österman

text: Björn "Nalle" Österman (s. 20. kesäkuuta 1973 Helsinki) on suomalainen vapaa musiikkitoimittaja. Hän on vuodesta 1989 lähtien avustanut suomalaisia lehtiä, kuten Rumbaa, Suosikkia, Soundia, Rytmiä, Suomi Finland Perkele -lehteä, Tuhmaa, Hymyä, Hufvudstadsbladetia, Turkulainen -lehteä ja Iltamakasiinia.


title: Nalle Österman

text: Österman on myös sivutoiminen muusikko. Hän on levyttänyt Gandalfin, Chaosbreedin ja Sonic Rootsin rumpalina. Tämän lisäksi hän on vaikuttanut yhtyeissä Dropzone, Lullacry, Mannhai ja Sininen Hevonen.


title: Nalle Österman

text: Österman vastaanotti "Keskustelu jatkuu" -palkinnon Femmagaalassa vuonna 2015.


title: Nalle Österman

text: Syyskuussa 2010 Nalle Österman joutui kirjoituksensa vuoksi pahoinpitelyn uhriksi. Österman oli ollut laivaristeilyllä, jolla oli mukana myös laulaja Ville Tuomi (muun muassa Suburban Tribe). Tuomi oli Östermanin mukaan uhkaillut häntä laivalla. Tuomen ärtymyksen syynä oli Östermanin kirjoittama, Rumbassa julkaistu blogiteksti, jossa Österman kirjoittaa Leningrad Cowboysien keikasta Järvenpäässä. Tällä keikalla Tuomi esiintyi ensimmäistä kertaa Cowboysien laulajana. Risteilyn jälkeen kumpikin vietti iltaa helsinkiläisessä baarissa. Syytteen mukaan, kun Österman lähti baarista kotiin, Tuomi seurasi perässä ja pahoinpiteli Östermanin. Tammikuussa 2011 Tuomelle määrättiin 80 päiväsakkoa rangaistukseksi pahoinpitelystä. Syyttäjä oli vaatinut vankeustuomiota.


title: George Marshall (ohjaaja)

text: George Marshall (29. joulukuuta 1891 Chicago, Illinois – 17. helmikuuta 1975 Los Angeles, Kalifornia) oli yhdysvaltalainen näyttelijä sekä elokuvaohjaaja, -käsikirjoittaja ja -tuottaja. Hänen ensimmäinen ohjaustyönsä oli vuonna 1916 ensi-iltaan tullut lännenelokuva "The Committee on Credentials", jonka pääosassa näytteli Harry Carey. Marshall ohjasi erityisesti komediaelokuvia, ja työskenteli muun muassa Stan Laurelin, Oliver Hardyn, W. C. Fieldsin, Bob Hopen ja Lucille Ballin kanssa. Hänen elokuviinsa kuuluu muun muassa vuonna 1949 valmistunut "Tontut toverukset", joka käynnisti Jerry Lewisin ja Dean Martinin muodostaman komediaduon uran. Kaikkiaan Marshall ohjasi uransa aikana yli 425 elokuvaa. Hän on saanut tähden Hollywood Walk of Famelle.


title: DFS 346

text: DFS 346 oli saksalainen rakettilentokoneen suunnitelma, jonka teki Felix Kracht toimiessaan Deutsche Forschungsanstalt für Segelflug (DFS) organisaatiossa. Kolmas valtakunta ja sen Siebel-tehdas ei pystynyt rakentamaan lentokonetta. Neuvostoliitto rakensi saksalaisen suunnitelman perustella neljä "Lentokone 5"-prototyyppiä ja testasi niitä 1940-luvulla.


title: DFS 346

text: DFS 346 on rinnakkainen suurten korkeuksien tiedustelukoneen DFS 228 kehitysprojektin kanssa. DFS 228 oli kuitenkin purjelentokonetyyppinen ja DFS 346 lyhytsiipinen.


title: DFS 346

text: DFS 346 piti laukaista emokoneesta, jollaiseksi Saksassa kaavailtiin Dornier Do 217. Koneelle haaveiltiin 2,6 Machin nopeutta.


title: Junktionaalinen rytmi

text: Junktionaalinen rytmi on sydämen eteis-kammioalueelta, useimmiten eteis-kammiosolmukkeesta, lähtöisin oleva rytmi. Junktionaalinen rytmi on useimmiten eteis-kammiokatkoksen tai sinussolmukkeen toiminnan häiriintymisen aiheuttama puolustusreaktio.


title: Junktionaalinen rytmi

text: Junktionaalinen pakorytmi on eteis-kammiosolmukkeen luoma rytmi, joka johtuu sinussolmukkeen toiminnan lakkaamisesta.


title: Junktionaalinen rytmi

text: Junktionaalisen rytmin hoito riippuu potilaan tilasta ja sydämen lyöntitiheydestä. Hoito suoritetaan seuraavissa tapauksissa:


title: Björn Melin

text: Björn Melin (s. 4. heinäkuuta 1981 Jönköping, Ruotsi) on ruotsalainen jääkiekkoilija ja maailmanmestari, joka siirtyi kaudeksi 2012–2013 Elitserienin AIK:hon. Melin on pelipaikaltaan laitahyökkääjä ja ampuu rightilta. Urallaan hän on pelannut kotimaansa Ruotsin lisäksi Pohjois-Amerikassa, Venäjällä, Sveitsissä ja Suomessa. Melinin vahvuudet ovat fyysisyydessä, nopeudessa, tekniikassa ja laukauksessa.


title: Björn Melin

text: Melinin kasvattajaseura on HC Dalen. Hän siirtyi juniori-ikäisenä HV71:een, jossa hän pelasi SuperElitissä. NHL-joukkue New York Islanders varasi Melinin kuudennella kierroksella 163. pelaajana . Melin debytoi Elitserienissä kaudella 1999–2000, jolloin hän pelasi HV71:ssä 23 runkosarjaottelua tehden kolme maalia ja viisi playoff-ottelua ilman tehopisteitä. Samalla kaudella Melin oli SuperElitissä joukkueen paras pistemies tehoilla 18+14=32. Hän nousi seuran vakiokokoonpanoon Elitserienissä kaudella 2000–2001, jolloin hän pelasi 43 runkosarjaottelua tehoilla 2+1=3. Kaudella 2001–2002 Melin oli ensimmäistä kertaa koko kauden edustusjoukkueen mukana. Hän pelasi 50 runkosarjaottelua tehoilla 7+9=16 ja kahdeksan playoff-ottelua pisteittä. Kaudella 2002–2003 Melin pelasi 48 runkosarjaottelua tehoilla 7+9=16 ja seitsemän playoff-ottelua tehden kaksi syöttöpistettä. Kaudella 2003–2004 hän pelasi 47 runkosarjaottelua tehoilla 7+11=18 ja 19 playoff-ottelua tehoilla 4+8=12. Kauden päätteeksi hän voitti Ruotsin-mestaruuden ja teki finaalisarjan ratkaisseen maalin.


title: Björn Melin

text: Kaudeksi 2004–2005 Melin siirtyi Malmö Redhawksiin. Hän pelasi runkosarjassa 46 ottelua tehoilla 9+10=19 ollen joukkueen kuudenneksi paras pistemies. Melin pelasi Kvalserienissä 10 ottelua tehoilla 1+2 Malmön pudotessa Allsvenskaniin. Kaudeksi 2005–2006 hän palasi HV71:een, jossa hän pelasi 49 runkosarjaottelua tehoilla 16+19=35 ollen seuran neljänneksi paras pistemies ja kolmanneksi paras maalintekijä. Melin pelasi kaudella 10 playoff-ottelua tehoilla 4+1=5 ja voitti Ruotsin-mestaruuden.


title: Björn Melin

text: Melin teki toukokuussa 2006 yksivuotisen tulokassopimuksen NHL-seura Anaheim Ducksin kanssa, joka oli ostanut Melinin oikeudet maaliskuussa 2003 New York Islandersilta vaihdossa Dave Rocheen. Hän aloitti kauden farmijoukkue Portland Piratesissa, josta hänet nostettiin NHL:ään tammikuussa 2007. Hän teki NHL-debyyttinsä 7. tammikuuta 2007 kotiottelussa Detroit Red Wingsiä vastaan ja teki samassa ottelussa NHL-uransa avausmaalin. Melin lähetettiin kolmen NHL-ottelun jälkeen takaisin AHL:ään, jossa hän 59 runkosarjaottelua tehoilla 8+14=22.


title: Björn Melin

text: Kaudeksi 2007–2008 Melin palasi HV71:een, kun hän teki seuran kanssa kolmivuotisen sopimuksen. Hän teki 40 runkosarjaottelussa tehot 9+10=19 ja 12 playoff-ottelussa tehot 0+3=3. Melin voitti kauden päätteeksi Ruotsin-mestaruuden. Kaudella 2008–2009 Melin oli runkosarjassa tehoilla 8+31=39 joukkueen kolmanneksi paras pistemies Johan Davidssonin ja Jukka Voutilaisen jälkeen. Pudotuspeleissä hän oli joukkuetoveri Martin Thörnbergin kanssa jaetulla kärkisijalla pudotuspelien pistepörssissä tehoilla 5+8=13. Melin voitti kauden päätteeksi Elitserien-hopeaa. Kaudella 2009–2010 hän pelasi 55 runkosarjaottelua tehoilla 14+22=36 ja 11 playoff-ottelua tehoilla 4+1=5. Melin voitti kauden päätteeksi Ruotsin-mestaruuden.


title: Björn Melin

text: Toukokuussa 2010 Melin teki kauden 2010–2011 kattavan sopimuksen venäläisen KHL-seura Neftehimik Nižnekamskin kanssa. Hän pelasi seurassa 14 runkosarjaottelua tehoilla 3+2=5, jonka jälkeen seura purki Melinin sopimuksen marraskuussa 2010. Hän teki samassa kuussa loppukauden mittaisen sopimuksen sveitsiläisen NLA-seura Fribourg-Gottéronin kanssa. Melin pelasi runkosarjassa loppukaudella 19 ottelussa tehot 10+5=15 ja neljässä playoff-ottelussa tehot 0+1. Kesäkuussa 2011 hän teki kauden 2011–2012 kattavan sopimuksen KHL-seura Dinamo Riian kanssa. Melin pelasi joukkueessa 11 runkosarjaottelua ilman pisteitä ja hänen +/– -tilastonsa oli –9, kun seura purki hänen sopimuksen yhteisymmäryksessä lokakuussa 2011. Syy Meliniin vaisuuteen oli keskittysvaikeudet, kun hänen hyvä ystävänsä HV71:stä ja maajoukkueesta Stefan Liv kuoli Lokomotiv Jaroslavlin jääkiekkojoukkueen tavoin lento-onnettomuudessa syyskuussa 2011. Lokakuussa 2011 Melin teki loppukauden kattavan sopimuksen SM-liigaseura Rauman Lukon kanssa.


title: Björn Melin

text: Melin pelasi Lukossa 42 runkosarjaottelua ja teki niissä 24 pistettä. Kauden jälkeen hän solmi kaksivuotisen sopimuksen Elitserienin AIK:n kanssa.


title: Björn Melin

text: Melin pelasi MM-kilpailuissa vuonna 2006 voittaen kultaa. Hän oli mukana myös alle 20-vuotiaiden MM-kisoissa vuonna 2000 ja 2001 ja alle 18-vuotiaiden MM-kilpailuissa vuonna 1999. Melin on pelannut 54 aikuisten maaottelua ja 36 poikien maaottelua. Suurin osa hänen maaotteluistaan on pelattu Euro Hockey Tourilla.


title: Vympel NPO

text: Vympel NPO (koko nimeltään ) on venäläinen ohjustehdas, jonka kotipaikka on Moskova. Vuodesta 2004 lähtien se on ollut osa taktisiin ohjuksiin keskittynyttä "Korporatsija Taktitšeskoje raketnoje vooruženije" -osakeyhtiötä.


title: Vympel NPO

text: Se perustettiin Neuvostoliittoon 18. marraskuuta 1949 nimellä "Tehdas numero 134" ja toimi pitään nimellä KB Molnija.


title: Vympel NPO

text: Vympeliä johti sen alussa Ivan Toropov. Ensimmäinen tuote oli Vympel K-7-ohjus. Ensimmäinen sarjatuotantoon päätynyt ohjus oli Vympel K-13 (R-13) vuonna 1958. Toropov siirtyi "Tushino Aviation Facility"yn vuonna 1961 ja OKB:n johdon otti Andrei Ljapin. 1960-luvun puolivälin jälkeen yhtiö sai perustajansa nimen. Vuonna 1977 Matus Bisnovat, joka johti OKB-4 (Molnija) kuoli, ja kaksi suunnittelutoimistoa yhdistettiin. G. Khokhlov johti yhtiötä vuoteen 1981 asti, jolloin Gennadi Sokolovski tuli hänen seuraajakseen.


title: Vympel NPO

text: Vuonna 1992 GosMKB Vympel perustettiin suunnittelutoimiston pohjalta.


title: Vympel NPO

text: Osana Venäjän puolustustarviketeollisuuden uudelleenorganisointia, Vympel fuusioitiin vuonna 2004 osaksi taktisten ohjusten valmistamiseen keskittyvään "Korporatsija Taktitšeskoje raketnoje vooruženije" -osakeyhtiöön.


title: Hernanes

text: Anderson Hernanes de Carvalho Viana Lima eli Hernanes (s. 29. toukokuuta 1985 Aliança, Pernambucon osavaltio, Brasilia) on brasilialainen jalkapalloilija, pelipaikaltaan keskikenttäpelaaja. Hän edustaa Kiinan pääsarjassa pelaavaa Hebei China Fortunea.


title: Hernanes

text: Hernanes on São Paulon akatemian kasvatti, jossa hän aloitti vuonna 2001. Vuonna 2006 hänet vuokrattiin kaudeksi Santo Andrén joukkueeseen. Vuonna 2008, São Paulon pelaajana, Hernanes voitti Prêmio Craque do Brasileirãon, Brasilian Série A:n parhaan pelaajan palkinnon.


title: Hernanes

text: Hernanes valittiin myös vuoden 2008 Pekingin olympialaisten Brasilian maajoukkueeseen, joka kisoissa voitti pronssia.


title: Hernanes

text: Tammikuussa 2009 englantilainen "The Times" -sanomalehti valitsi Hernanesin maailman lupaavimmaksi nuoreksi pelaajaksi.


title: Hernanes

text: São Paulo hyväksyi 6. elokuuta 2010 Lazion tekemän 13,5 miljoonan euron tarjouksen Hernanesista ja hän solmi seuran kanssa viiden vuoden sopimuksen. Hän pelaa tärkeässä dominoivassa roolissa Lazion keskikentällä tehden maaleja ja jakaen ratkaisevia syöttöjä. Kaudella 2010–2011 Hernanes teki Lazion paidassa 11 maalia, ollen joukkueen paras maalintekijä.


title: Tapani Kiippa

text: Martti Tapani Kiippa (s. 27. elokuuta 1939 Viipuri) on suomalainen akvarellisti, taidemaalari ja taidegraafikko. Lapsuutensa ja nuoruutensa Kiippa asui Vaasassa. Sen jälkeen hän on asunut kolmisenkymmentä vuotta Naantalissa ja vuodesta 1999 lähtien Espoossa. Hänellä on galleria ja ateljee Helsingissä.


title: Tapani Kiippa

text: Kiippa tekee muun muassa vene- ja saaristoaiheisia sekä Naantalin liittyviä akvarelleja. Akvarellit hän maalaa pääasiassa luonnossa lähellä kohdettaan. Kiippa tekee myös Exlibriksiä ja häntä pidetään siinä Suomen kärkikaartissa. Lisäksi hän on toiminut muun muassa mainonnan ja mainosgrafiikan lehtorina sekä tehnyt pilapiirroskirjan.


title: Tapani Kiippa

text: 1970-luvulla Kiippa toimi Trumputtajana Naantalissa ja hänet valittiin Vuoden Unikeoksi Naantalissa vuonna 1988.


title: Octopus card

text: Octopus card on Hongkongissa käytettävä julkisen liikenteen matkakortti, johon voi ladata rahaa tai aikaa. Järjestelmä otettiin käyttöön syyskuussa 1997, vähän sen jälkeen kun Hongkong oli siirtynyt Ison-Britannian alaisuudesta Kiinan kansantasavallan erityishallintoalueeksi.


title: Natanael Berg

text: Carl Natanael Rexroth-Berg (9. helmikuuta 1879 Tukholma – 14. lokakuuta 1957 Tukholma) oli ruotsalainen säveltäjä. Hän sai eläinlääketieteellisen koulutuksen ja aloitti musiikinopintonsa itsenäisesti. Myöhemmin hän oli Johan Lindegrenin oppilaana Tukholman kuninkaallisessa musiikkikorkeakoulussa. Hän työskenteli vuoteen 1939 saakka eläinlääkärinä Ruotsin armeijassa.


title: Natanael Berg

text: Bergin sävellystyyli oli myöhäisromanttinen. Hänen teostensa joukossa on viisi oopperaa, kolme balettia, kuusi sinfoniaa, sinfonisia runoja, pianokonsertto, viulukonsertto, serenadi viululle ja orkesterille, pianokvintetto, balladeja, liedejä ja pianokappaleita.


title: Delirious (kappale)

text: Delirious on blues rock -yhtye ZZ Topin kappale vuodelta 1985. Se julkaistiin albumilla "Afterburner" sekä singlenä 1986. Kappaleen laulaa Dusty Hill.


title: Sonic Colors

text: Sonic Colors (Euroopassa ja Australiassa Sonic Colours) on Sonic the Hedgehog -pelisarjan peli, joka julkaistiin marraskuussa 2010 Wii- ja Nintendo DS -konsoleille. Pelin kummassakin versioissa on vaihtelevasti kaksi- ja kolmiulotteista pelimekaniikkaa. Pelissä uutena ominaisuutena on mahdollisuus käyttää Wisp-avaruusolioiden energiaa läpäistäkseen lukuisia tasoja.


title: Sonic Colors

text: Tri. Eggman on rakentanut Sonicin planeetan ylle suuren tähtienvälisen huvipuiston. Tohtori rakensi omien sanojensa mukaan huvipuiston hyvässä tarkoituksessa hyvittääkseen menneet pahat tekonsa. Sonic epäilee Eggmanin taas kehittävän salaa pahantahtoista suunnitelmaa ja lähtee Tailsin kanssa tutkimaan huvipuistoa. Pelin alussa he huomaavat outoja avaruusolioita Eggmanin robottiapulaisten Orbotin ja Cubotin jahtaamina. Sonic saa pelastetuksi yhden avaruusolioista nimeltä "Yacker". Hän kertoo olevansa "Wisp"-niminen olento, joita on heidän energiaansa hyväksikäyttääkseen kaapattu lukuisilta eri planeetoilta. Sonic, Tails ja heidän oppaansa Yacker lähtevät estämään Eggmanin suunnitelmaa uudesta maailmanvalloituksesta käyttäen useiden eri Wispien energiaa matkan aikana.


title: Sonic Colors

text: "Sonic Colorsin" ohjausmekaniikat ovat Wii-versiolla melko samanlaiset kuin "Sonic Unleashedissä" ja Nintendo DS -versiolla melko samanlaiset kuin "Sonic Rushissa." Pelaajan täytyy läpäistä pelissä lukuisia tasoja Eggmanin tähtienvälisen huvipuiston kuudesta eri osasta. Kun pelaaja on läpäissyt kaikki kuusi osaa, hän avaa seisemännen osion, jossa päihitetään Eggman ja tuhotaan huvipuisto. Pelin tasoissa täytyy aiempien Sonic-pelien tapaan yrittää päästä mahdollisimman nopeasti maaliin. Jokainen alue sisältää myös vastuksen, joka täytyy läpäistä lopuksi.


title: Sonic Colors

text: Pelin molemmissa versioissa pelaaja voi löytää tavallisten, aiemmista Sonic-peleistä tuttujen keräilysormusten lisäksi piilotettuja punaisia sormuksia. Pelin DS-versiossa pelaaja voi kerätä aiemmista sarjan peleistä tuttuja Kaaossmaragdeja. Niitä voi kerätä lukuisista erikoistasoista, joissa täytyy saada kerätyksi aina tietty määrä tietyn värisiä palloja. Pelaaja pääsee erikoistasoihin keräämällä jokaisesta tietyn alueen tasoista tietyn määrän sormuksia. "Sonic Colors" sisältää myös Extra-tilan, jossa pelaaja voi katsoa lukuisia pelin elokuvapätkiä ja kuunnella musiikkikappaleita, joita tosin täytyy avata löytämällä kaikista tasoista "Sonic Unleashedista" tuttuja lasipurkkeja.


title: Sonic Colors

text: Pelaaja voi myös pelata yksinpelin lisäksi moninpeliä, jossa pelaajan täytyy ehtiä läpäistä valittu taso ennen vastustajapelaajaa. Pelaaja voi käyttää tarpeen tullen hyväksi yksinpelin tapaan erilaisten Wisp-olentojen voimia.


title: Sonic Colors

text: Sonic kohtaa pelin edetessä Wispeiksi kutsuttuja olentoja, jotka antavat aina omanlaisen erikoisvoiman hetken ajaksi. Wisp-olentoja löytyy joka tasosta erilaisista lasipurkeista. Wispejä on kuusi DS-versiossa, kun taas Wii-versiossa niitä on kahdeksan. Wispeistä White Boost antaa Sonicille vauhtia, jonka avulla hän voi mennä lukuisista isoista rampeista ylös. Cyan Laser auttaa Sonicia sinkoilemaan seinästä seinään, mikä auttaa Sonicia pääsemään paikkoihin joihin ei muilla keinoilla pääse. Yellow Drill auttaa Sonicia pääsemään maan alle porautumalla, mutta sillä voi porautua vain pehmeisiin maaperiin. Orange Rocket on raketiksi muuntuva Wisp-olento, joka auttaa Sonicia pääsemään korkealla oleville tasanteille tai niiden yli, sillä rakettivoiman loputtua Sonic voi liitää hitaasti maan kamaralle.


title: Sonic Colors

text: Ainoastaan Wii-versiossa kohdattavista Wispeistä piikkipäinen Pink Spikes muuttaa Sonicin piikkipalloksi, jolla pelaaja voi kiivetä seiniä pitkin. Green Hover auttaa Sonicia pääsemään rotkojen yli ja lukuisten rinkuloiden läpi. Kuutiomainen Blue Cube auttaa Sonicia avaamaan sinisiä laatikoita, joista pelaaja voi löytää uusia reittejä avaavia sinisiä sormuksia. Purple Frenzy pystyy muuttamaan Sonicin sellaiseksi että hän pystyy ahmimaan kaiken tielleen tulevan.


title: Sonic Colors

text: Ainoastaan DS-versiossa kohdattavista Wispeistä Red Burst muuttaa Sonicin tulipalloksi, jonka avulla hän voi liitää ilmassa ja päästä paikkoihin, joihin ei normaalisti pääse. Violetti Violet Void muuttaa Sonicin liikkuvaksi ja leijuvaksi mustaksi aukoksi, joka imee kaikki esineet ja vastaan tulevat viholliset sisäänsä.


title: Sonic Colors

text: Wispeistä Orange Rocketia pystyy käyttämään modernin Sonicin ja Pink Spikea klassisen Sonicin tasoissa Planet Wisp -maassa "Sonic Generationsin" konsoliversioissa. Red Burstia ja Cyan Laseriä voidaan puolestaan käyttää 3DS-versiossa olevassa Tropical Resort -maassa.


title: Sonic Colors

text: Sonic Team otti huomioon arvostelijoiden ja Sonic-fanien kritiikkiä aiempia sarjan pelejä kohtaan ja kehitti Sonic Colorsiin fanien toivomia asioita. Muutokset sisälsivät 2.5D:n yhdistämisen ja 3D:n tasosuunnittelut ja grafiikat, nopeuteen perustuvan pelattavuuden, ja kikkateemojen jättämisen pois, kuten miekan, jota käytettiin Sonic and the Black Knight -pelissä. Yksi ensimmäisistä asioista, joka keksittiin kehitysvaiheessa oli se että peli sijoittuisi huvipuistoon; Sonic Team päätti myöhemmin että "minkäänlainen huvipuisto olisi liian pieni käsittääkseen Sonicin seikkailuja." Tästä kehittyi idea tähtienvälisestä huvipuistosta. Pelin tuottaja Takashi Iizuka sanoi pelin olevan suunnattu lapsille, kertoen sen olevan tarkoitettu "...pelattavaksi lapsille, mahdollisesti kuuden ja kahdentoista ikävuoden välillä, jotta kaikki voivat varmasti pelata sitä ja pitää hauskaa sen parissa", vaikka hän olikin aiemmin tunnustanut olevan mahdollista kehittää Sonic-peli, joka miellyttää kaikenikäisiä faneja. Tämä asetelma vieraannutti eräät kriitikot ja pelaajat, jotka nauttivat pelistä enemmän kuin Sonic the Hedgehog 4:stä sen ollessa uusi. Amerikan Sega vakuutti myöhemmin että peli olisi tarkoitettu monenikäisille pelaajille ja sopisi kaikille. Sega tunnusti myös pelin olevan suunniteltu viehättämään myös Mario-sarjan faneja. Myöhemmin Iizuka selitti kommenttejaan kertoen pelin olevan valtavirran tasohyppelypeli Wiille ja Nintendo DS:lle, jonka tarkoituksena oli laajentaa yleisöä, jonka Sega sai Mario & Sonic -sarjalla.


title: Sonic Colors

text: Sonic Colorsin käsikirjoituksen kirjoittivat MadWorldin ja Happy Tree Friendsin käsikirjoittajat, Ken Pontac ja Warren Graff. Peli oli Sonic Free Ridersin ohella ensimmäinen, jossa uudet Studiopoliksen ääninäyttelijät korvasivat 4Kidsin ääninäyttelijät.


title: Sonic Colors

text: Ihmiset jotka ennakkotilasivat pelin japanilaisen version saivat erikoiskortin, jolla saa Sonicin hahmon "Rekishi Taisen Gettenkan" -arcadepeliin., Pohjois-Amerikan version ennakkotilaajat, jotka tilasivat sen GameStopista saivat Sonicin pään muotoisen hatun. Euroopassa ja Australiassa myydyt ennakkotilaukset sisälsivät figuureja Sonicista ja Wisp-hahmoista. Japanissa on julkaistu myös mangamukaelma Sonic Colorsista ja yhdysvaltalaisessa Archie Comicsin Sonic the Hedgehog -sarjakuvasarjassa on julkaistu viisisivuinen Sonic Colors -sarjakuva.


title: Sonic Colors

text: "Sonic Colorsin" E3 2010 -messuilla saama vastaanotto oli suurimmaksi osaksi positiivista. GameTrailers nimesi sen parhaaksi tasohyppelypeliksi omassa E3 2010 -gaalassaan ja kommentoi sen näyttävän paremmalta kuin "Sonic 4". IGN:n gaalassa "Sonic Colors" oli ehdolla parhaaksi Wii-peliksi, mutta se hävisi "Epic Mickeylle". IGN:n Arther Giesin kommentoi olleensa yllättynyt siitä että hän oli kiinnostuneempi "Sonic Colorsista" pelattuaan sitä ja "Sonic 4:ää".


title: Sonic Colors

text: "Sonic Colors" sai julkaisunsa jälkeen arvostelijoilta pääosin positiivista palautetta. IGN sanoi sitä "parhaaksi Sonic-peliksi 18 vuoteen" kehuen pelattavuutta ja tasojen suunnittelua, mutta kritisoiden vaikeusastetta ja moninpelitilaa. GameRankings ja Metacritic antoivat Wii-versiolle arvosanaksi 77.98% ja 78/100 ja DS-versiolle taas 77.75% ja 79/100.


title: Sonic Colors

text: Arvostelijat yllättyivät pelattavuudesta ja musiikista kuten myös lukuisista erikoisvoimista. IGN palkitsi pelin Wii-version myös Quick Fix -palkinnolla Best of 2010 -gaalassaan. Arvostelijat huomioivat myös pelin helpot vastukset. Pelilehti Nintendo Power yllättyi pelin Wii-versiosta ja kehui sitä "yksiselitteiseksi menestykseksi" ja kritisoi pelin DS-versiota sen lyhyydestä. Wii-versio voitti lehden palkinnon vuoden 2010 parhaista grafiikoista. Saksalainen pelilehti WiiMagazin totesi "Jumala on olemassa ja hän on Sonic-fani". Joystiq sanoi pelistä sitä että ""Sonic Colors" onnistuu siinä, missä monet muut Sonic-pelit ovat epäonnistuneet".


title: Sonic Colors

text: Kehuista huolimatta monet arvostelijat olivat kriittisempiä peliä kohtaan huonon ohjattavuuden ja vajaakäyttöisten erikoisvoimien vuoksi, mitkä johtivat pieniin vaikeuksiin pelaamisessa ja "hirvittävän halpoihin kuolemiin". Muihin moitteisiin kuului valituksia pelin vihollisten yksitoikkoisuudesta ja kritiikkiä kohtauksia, tasosuunnittelua ja epätasaista vaikeustasoa kohtaan. GameInformer huomautti pelin Wii-version vaikeustasosta, vaikka se arvioi DS-version positiivisemmin toteamalla että "Dimps jatkaa viihdyttävien pelien sarjaa "Sonic Colorsilla"".


title: Sonic Colors

text: Suomalaisista arvostelijoista Gamereactor antoi pelille arvosanaksi 7/10 kehuen Wisp-olentoja ja runsaita salaisuuksia, mutta kritisoiden ohjauksen lievää epätarkkuutta ja kenttäsuunnittelun vaihtelevaa tasoa.


title: Sonic Colors

text: "Sonic Colors" oli kaupallinen menestys, sillä kahden ensimmäisen kuukauden aikana sitä myytiin maailmanlaajuisesti yhteensä 2,91 miljoonaa kappaletta.


title: Bisnovat 5

text: Bisnovat 5 (Бисноват 5) oli neuvostoliittolainen ylisooniseksi kaavailtu rakettilentokone, jonka ensimmäinen liitolento tehtiin 14. heinäkuuta 1948.


title: Bisnovat 5

text: Sen suunnittelun lähtökohta oli saksalainen DFS 346, mutta toisin kuin DFS 346:n kopio Samoljet 5 perustui neuvostoliittolaiseen tekniikkaan. Suunnittelun teki Matus Bisnovat.


title: Bisnovat 5

text: Koneen piti kyetä nousemaan kuin lentokone maasta, mutta liitokokeissa se pudotettiin Petljakov Pe-8-pommikoneesta. Liitokokeet paljastivat koneen heikon stabiliteetin. 5-1-prototyyppi vaurioitui laskussa kolmannen lennon jälkeen eikä sitä korjattu. 5-2-prototyypin lennot alkoivat 29. tammikuuta 1949, jolloin lentäjä laski kiitotien viereen vaurioittaen konetta. Konetta modifioitiin ja sen lento-ominaisuudet paranivat. Lopulta Bisnovat 5-projekti päätettiin ilman yhtään moottoroitua lentoa. Liitolentoja tehtiin 16 kappaletta.


title: Toby Alderweireld

text: Tobias "Toby" Albertine Maurits Alderweireld (s. 2. maaliskuuta 1989 Antwerpen, Belgia) on belgialainen jalkapalloilija. Hän edustaa englantilaisseura Tottenham Hotspuria ja on pelipaikaltaan keskuspuolustaja. Alderweireld kykenee pelaamaan myös puolustavana keskikenttänä tai oikeana laitapuolustajana.


title: Toby Alderweireld

text: Alderweireld siirtyi Ajaxin junioriakatemiaan Germinal Beerschotista elokuussa 2004. Hän teki joukkueen kanssa 22. heinäkuuta 2007 ensimmäisen ammattilaissopimuksensa, joka oli pituudeltaan 30. kesäkuuta 2010 asti. Hänet nostettiin edustusjoukkueeseen kaudeksi 2008–2009, mutta ensiesiintyminen tapahtui vasta 18. tammikuuta 2009 ottelussa NEC Nijmegenia vastaan. 26. helmikuuta 2009 hän pelasi ensimmäisen eurocup-ottelunsa, kun Ajax kohtasi UEFA Cupissa italialaisen Fiorentinan. Kauden aikana vähäisistä esiintymisistään huolimatta, hänen sopimustaan jatkettiin vuoteen 2014 asti.


title: Toby Alderweireld

text: Seuraavan kauden 2009–2010 alkupuolella Alderweireld onnistui vakiinnuttamaan pelipaikkansa joukkueen avauskokoonpanossa. Hän nousi luottopuolustajaksi yhdessä maanmiehensä Jan Vertonghenin kanssa joukkueen kapteenin Thomas Vermaelenin siirryttyä Arsenaliin. Uusi päävalmentaja Martin Jol antoi luottoa kaksikolle hyvien esitysten jatkuttua. Alderweireld teki ensimmäisen maalinsa joukkueessa 4. syyskuuta 2009 ottelussa Heraclesia vastaan, kun hän puski pallon Luis Suárezin antamasta kulmapotkusta vastustamattomasti ohi vierasjoukkueen maalivahdin.


title: Toby Alderweireld

text: Alderweireld pelasi Ajaxissa vuosina 2009–2013 aikana kaikkiaan 128 Eredivisien ottelua, joissa teki seitsemän maalia. Hän voitti Alankomaiden-mestaruuden 2011, 2012 ja 2013. Alankomaiden cupin hän voitti 2010 ja supercupin 2013. Eurooppa-liigassa hän pelasi karsinnat mukaan lukien 16 ottelua ja Mestarien liigassa karsintoineen 19 ottelua.


title: Toby Alderweireld

text: Alderweireld siirtyi syyskuussa 2013 Atlético Madridiin seitsemän miljoonan euron siirtosummalla. Hän pelasi kaudella 2013–2014 kaikkiaan 12 Primera Divisiónin ottelua Atlético Madridin voittaessa mestaruuden. Mestarien liigassa hän pelasi neljä ottelua. Kauden 2014–2015 hän oli lainalla Englannin Valioliigan Southamptonissa, jossa pelasi 26 pääsarjaottelua.


title: Toby Alderweireld

text: Alderweireld siirtyi 16 miljoonan euron siirtosummalla Tottenhamiin kesällä 2015. Hän on pelannut seurassa jouluun 2018 mennessä 97 valioliigaottelua, joissa hän on tehnyt viisi maalia. Hän on pelannut 12 ottelua sekä Mestarien liigassa että Eurooppa-liigassa.


title: Toby Alderweireld

text: Alderweireld teki ensiesiintymisensä Belgian maajoukkueessa Chileä vastaan toukokuussa 2009. Ensimmäisen arvokilpailujen karsintaottelunsa hän pelasi Viroa vastaan saman vuoden lokakuussa. Ensimmäisen maaottelumaalinsa hän teki Japania vastaan marraskuussa 2013.


title: Toby Alderweireld

text: Alderweireld kuului puolivälieriin edenneisiin Belgian joukkueisiin Brasilian MM-kilpailuissa 2014, joissa pelasi neljä ottelua, ja EM-kilpailuissa 2016, joissa pelasi kaikki viisi ottelua. Hän kuului pronssia saavuttaneeseen joukkueeseen Venäjän MM-kilpailuissa 2018, joissa pelasi kuusi ottelua avauskokoonpanossa. Kaikkiaan hän on pelannut 88 maaottelua ja tehnyt niissä kolme maalia.


title: Luettelo Warcraftin hahmoista

text: Tämä on luettelo oleellisista (tarinataustaltaan ja pelaamistaustaltaan merkittävistä) entisistä ja nykyisistä (kuolleista ja elävistä) Warcraft-universumin hahmoista. Luettelon hahmot ja niiden tiedot perustuvat kaikkiin Warcraft-aiheisiin materiaaleihin, joita ovat videopelit (pelit ja lisäosat), kirjat, sarjakuvat, keräilykortit, lautapeli sekä elokuva(t).


title: Luettelo Warcraftin hahmoista

text: Aegwynn (myös Magna Aegwynn) oli voimakas maagi ja alkuperäisen Tirisfalin neuvoston neljäs ja toiseksi viimeinen vartija. Hän oli vartijana lähes 500 vuotta. Myöhemmin hän oli Jaina Proudmooren palvelijana. Aegwynn suojeli vartijana ollessaan maailmaa ahkerasti. Northrendissä oli Palavan Legioonan hyökkäys lohikäärmeitä vastaan. Hän tappoi Legioonan jäseniä, mutta Sargerasin avatar tuli portaalista. Aegwynn tappoi ruumillisen avatarin, mutta Sargerasin henki asettui Aegwynnin sisään tietäen, että Aegwynn oli aikeissa jättää vartijan työt. Sargeras odotti pitkän aikaa Aegwynnin sisällä tilaisuutta. Aegwynn hautasi ruumiillisen osan Sargerasta isoon hautaan meren pohjaan. Hän vahvisti vielä, ettei mikään Azerothin päällä oleva olento pääsisi siihen käsiksi. Hän ei ottanut huomioon Azerothin ulkopuolisia rotuja. Örkki Gul'dan pääsi hautaan, mutta pahat henget tappoivat hänet.


title: Luettelo Warcraftin hahmoista

text: Aegwynn päätti, ettei anna Tirisfalin neuvoston päättää seuraavaa vartijaa, vaan hän päättäisi itse. Aegwynn vietteli Stormwindin hovimaagi Nielas Aranin. Heille syntyi poika, Medivh. Aegwynn jätti lapsen Nielasille, mutta ennen sitä asetti lapsen vartijan voimat vapautumaan 14-vuotiaana. Sen jälkeen Aegwynn poistui. Myöhemmin Aegwynn katui pahoja tekojaan. Aegwynn kuoli kun hän uhrasi itsensä antaakseen hänen pojanpojalleen Med'anille voimia, jotta tämä voisi estää Cho'gallia elvyttämästä C'Thunia. Aegwynn on haudattu poikansa Medivhin viereen Karazhanin hautausmaalle. Aegwynn oli yksi voimakkaimmista maageista ikinä, ja Jaina Proudmoore arvostaa häntä hänen virheistään huolimatta suuresti ja kaipasi tätä kovasti tämän kuoleman jälkeen.


title: Luettelo Warcraftin hahmoista

text: Alexstrasza the Life-Binder on punainen lohikäärmeaspekti. Hänen aspektinsa on elämä, ja hän oli saanut tehtäväksi elämää suojelevalta titaanilta, Eonarilta, on suojella kaikkia Azerothin eläviä olentoja.


title: Luettelo Warcraftin hahmoista

text: Hänellä on puoliso Korialstrasz (tunnettu haltiaksi naamioituneena nimellä Krasus) sekä kaksi poikaa Caelestrasz ja Vaelastrasz. Deathwingin kuoltua Alexstrasza menetti muiden aspektien tavoin voimansa. He kuitenkin uskoivat, ettei heitä enää tarvita.


title: Luettelo Warcraftin hahmoista

text: Alleria Windrunner on yksi korkeahaltioiden vartija-kenraaleista. Hän taisteli 2800 vuotta sitten Peikkosodissa ja ihmisten avulla he voittivat Quel'Thalasiin hyökänneet peikot. Toisen sodan lopussa hän oli johtava tiedustelija Draenoriin matkanneessa Liittouman retkikunnassa, jonka johtajiin kuuluivat myös arkkimaagi Khadgar sekä Allerian rakastaja Turalyon.


title: Luettelo Warcraftin hahmoista

text: Toisen sodan aikana Quel'Thalasiin marssi örkkejä, jotka olivat jääneet Azerothiin Ensimmäisen sodan jäljiltä. Ne surmasivat Allerian vanhemmat, mutta hänen sisarensa Vereesa ja Sylvanas selvisivät. Vaikka Dark Portal oli tuhottu Ensimmäisen sodan jälkeen, korruptoitunut Ner'zhul kätyreineen sai sen jälleen avautumaan samoilla voimilla, joilla se oli aikoinaan avattu. Liittouma päätti marssia portaalin läpi pysäyttämään örkkien uhan ja Alleria oli osa retkikuntaa. Portaali suljettiin, mutta Ner'zhulin avatessa useita portaaleja, koko Draenor alkoi tuhoutua.


title: Luettelo Warcraftin hahmoista

text: "" tapahtumien aikaan portaali Draenoriin avattiin jälleen ja Khadgarin, Turalyonin sekä Allerian joukot olivat selvinneet hengissä. Mutta Alleria ja Turalyon olivat kuitenkin kadonneet. "" aikoihin paljastui, että Draenorin tuhoutuessa Alleria oli paennut Turalyonin ja sekä Valon Armeijan () tulevien jäsenten kanssa turvaan Argusiin.


title: Luettelo Warcraftin hahmoista

text: Alleriasta tuli myöhemmin "Hearthstonessa" vaihtoehtoinen metsästäjäluokan sankarihahmo. Hänen äänenään pelissä on Michele Morrow.


title: Luettelo Warcraftin hahmoista

text: Allerian sukunimi on suomennettu sarjakuvissa Tuulenjuoksijaksi.


title: Luettelo Warcraftin hahmoista

text: Sir Anduin Lothar, tunnettu myös Azerothin Leijonana, oli Arathin viimeinen jälkeläinen, Azerothin valtakunnan (myöhemmin Stormwindin valtakunnan) mestariritari ja väliaikaisruhtinas.


title: Luettelo Warcraftin hahmoista

text: Lothar oli Tirisfalin viimeisen vartijan, Medivhin, lapsuudenystävä, mutta joutui surmaamaan tämän huomatessaan tämän osuuden örkkien saapumisessa Azerothiin. Kuningas Llane Wrynnin kuoltua ja Stormwindin tuhouduttua Ensimmäisessä sodassa, hän otti käsiinsä kansansa johtamisen, kruununprinssi Varianin ollessa vielä lapsi, ja vei heidät Lordaeronin valtakuntaan, josta he saivat kuningas Terenas Menethilin tuen. Lohtar sai surmansa Toisessa sodassa Blackrock Mountainin taistelussa örkkien sotapäällikkö Orgrim Doomhammeria vastaan. Lotharin kunniaksi Varian Wrynn nimesi oman poikansa tämän mukaan.


title: Luettelo Warcraftin hahmoista

text: Ensimmäiseen sotaan sijoittuvassa elokuvassa "" Anduin Lotharia näyttelee "Viikingit"-televisiosarjan tähti, Travis Fimmel.


title: Luettelo Warcraftin hahmoista

text: Anduin Llane Wrynn on Stormwindin entinen kruununprinssi ja nykyinen kuningas sekä entisen kuninkaan, Varian Wrynnin, poika. Hänet on nimetty Liittouman sankarin Anduin Lotharin mukaan.


title: Luettelo Warcraftin hahmoista

text: Isänsä katoamisen jälkeen hänet yritettiin kruunata uudeksi kuninkaaksi, mutta varhaiskypsyydestään huolimatta Anduin oli liian nuori kuninkaaksi. Suurlordi Bolvar Fordragon toimi valtakunnan väliaikaisruhtinaana, kunnes Varian palasi ja pelasti poikansa mustalta lohikäärme Onyxialta. Isänsä paluun jälkeen Anduin alkoi omistautua enemmän hengellisyydelle ja diplomatialle toivoen voivansa korjata kaiken tuhon mitä sodat olivat Azerothille tuoneet. Hän on muodostanut vahvoja ystävyyssiteitä muun muassa draeneiden profeetta Velenin sekä taureenien ylipäällikkö Baine Bloodhoofin kanssa. Hänen isänsä kuoltua "" -lisäosan tapahtumien myötä, Anduin kruunattiin uudeksi kuninkaaksi. Vaikka Genn Greymane ja Jaina Proudmoore pitivät Laumaa osasyyllisenä Varianin kuolemaan, Anduin ymmärsi surustaan huolimatta, että eripura Liittouman johtajien välillä oli juuri sitä mitä Palava Legioona halusi.


title: Luettelo Warcraftin hahmoista

text: Anduin on "Hearthstonessa" pappiluokan sankarihahmo. Hänen äänenään "WOrld of Warcraftissa" oli alun perin Joey Cash, "issä" hänen äänenään oli Jim Mahoney, ja nykyään Josh Keaton.